Президент ташрифи Избоскан тумани чекка қишлоғидан бошланди - 17.06.2021, Sputnik Ўзбекистон\nХотин-қизларимиз учун ҳамма шароитларни яратамиз. Аёл ишли бўлиб, кайфияти яхши бўлса, оиласи ҳам бахтли бўлади, - Шавкат Мирзиёев. 17.06.2021, Sputnik Ўзбекистон\nТОШКЕНТ, 17 июн - Sputnik. Шавкат Мирзиёев Андижон вилоятига амалга оширилаётган сафарини Избоскан туманининг чекка қишлоғидан бошлади. Қўғай маҳалласи - энг чекка ҳудудлардан бири бўлишига қарамасдан бу ерда замонавиц “And gold” тикув-трикотаж корхонаси ишга туширилган.Умумий қиймати 2,5 миллион доллар сармоя ҳисобига корхонанинг янги биноси қурилиб, замонавий ускуналар ўрнатилган. Корхона 1200 кишини иш билан таъминлаш ва йилига 3,5 млн долларлик маҳсулот экспорт қилиш қувватига эга. Айни дамда корхона 830 нафар хотин-қизларни ишга жалб қилган ҳамда Россия ва Хитой билан калава ип етказиб бериш бўйча шартнома имзолаган. - Сизларга ўзимнинг ҳурматимни, муҳаббатимни билдираман. Ўзларингиз яшайдиган қишлоқда ишли бўлганларингиздан хурсандман. Қачон Избосканда мана шундай замонавий корхона бўлган? Бу ишларни яна давом эттирамиз. Хотин-қизларимиз учун ҳамма шароитларни яратамиз. Аёл ишли бўлиб, кайфияти яхши бўлса, оиласи ҳам бахтли бўлади, - деди Шавкат Мирзиёев.Ушбу замонавий корхона биносида Андижон вилоятида саноат тармоқларини ривожлантириш чора-тадбирлари тақдимоти ҳам бўлиб ўтди.\nандижон, шавкат мирзиёев\nХотин-қизларимиз учун ҳамма шароитларни яратамиз. Аёл ишли бўлиб, кайфияти яхши бўлса, оиласи ҳам бахтли бўлади, - Шавкат Мирзиёев.\nТОШКЕНТ, 17 июн - Sputnik. Шавкат Мирзиёев Андижон вилоятига амалга оширилаётган сафарини Избоскан туманининг чекка қишлоғидан бошлади.\nҚўғай маҳалласи - энг чекка ҳудудлардан бири бўлишига қарамасдан бу ерда замонавиц “And gold” тикув-трикотаж корхонаси ишга туширилган.\nУмумий қиймати 2,5 миллион доллар сармоя ҳисобига корхонанинг янги биноси қурилиб, замонавий ускуналар ўрнатилган.\nКорхона 1200 кишини иш билан таъминлаш ва йилига 3,5 млн долларлик маҳсулот экспорт қилиш қувватига эга.\nАйни дамда корхона 830 нафар хотин-қизларни ишга жалб қилган ҳамда Россия ва Хитой билан калава ип етказиб бериш бўйча шартнома имзолаган.\nУшбу замонавий корхона биносида Андижон вилоятида саноат тармоқларини ривожлантириш чора-тадбирлари тақдимоти ҳам бўлиб ўтди.


Келгуси беш йилда Ўзбекистонда 21 та йирик ГЭС қурилади\nЎзбекистонда яқин беш йил ичида гидроэлектр станцияси қуриш соҳада 740 мегаватт қувватли 21 та йирик лойиҳани амалга ошириш режалаштирилмоқда. Лойиҳалар билан президент Шавкат Мирзиёев танишди.\nТОШКЕНТ, 1 дек – Sputnik. Ўзбекистонда яқин беш йил ичида гидроэлектр станцияси қуриш соҳада 740 мегаватт қувватли 21 та йирик лойиҳани амалга ошириш режалаштирилмоқда. Лойиҳалар билан президент Шавкат Мирзиёев танишди.Давлат раҳбари матбуот хизмати хабарига кўра, келгуси йилда 170 мегаваттли 7 та, 2023-2024 йилларда 150 мегаваттли 12 та ҳамда 2025-2026 йилларда 420 мегаваттли 2 та лойиҳани амалга ошириш режалаштирилган.Шунингдек, Мирзиёев тўғон талаб этмайдиган кичик гидростанциялар қуриш масаласига алоҳида эътибор қаратиб, бунга хусусий секторни жалб қилиш кераклигини таъкидлади.Бугунги кунда 22 та шундай истиқболли майдон рўйхати шакллантирилган. Уларда қуввати 5 мегаваттгача бўлган мини гидро электр станциялар қуриш бўйича тендер эълон қилиниши белгиланди.Шунингдек, Норин, Сўх, Танхоз, Оқ булоқ, Угам каби дарёлар ва каналларда 500 киловаттгача қувватга эга ихчам гидростанциялар ўрнатиш имконияти борлиги қайд этилди.Қуёш, шамол электр станциялари ўрнатгани учун аҳоли ва тадбиркорларга қандай имтиёзлар берилган бўлса, кичик гидростанциялар учун ҳам шундай имтиёз ва субсидиялар қўлланилиши белгиланди.2017 йилда президент фармони билан "Ўзбекгидроэнерго" акциядорлик жамияти ташкил этилган эди. Ўтган даврда 11 та янги гидро электр станцияси қурилиб, 8 таси модернизация қилинди. Натижада 244 мегаваттлик қўшимча қувват яратилди.\nшавкат мирзиёев, гэс қурилиши, гэс\n09:25 01.12.2021 (янгиланди: 09:27 01.12.2021)\n2025-2026 йилларда 740 мегаватт қувватли 21 та йирик ГЭС қурилиши режалаштирилмоқда. 22 та майдонда эса кичик гидростанциялар қурилади.\nТОШКЕНТ, 1 дек – Sputnik. Ўзбекистонда яқин беш йил ичида гидроэлектр станцияси қуриш соҳада 740 мегаватт қувватли 21 та йирик лойиҳани амалга ошириш режалаштирилмоқда. Лойиҳалар билан президент Шавкат Мирзиёев танишди.\nДавлат раҳбари матбуот хизмати хабарига кўра, келгуси йилда 170 мегаваттли 7 та, 2023-2024 йилларда 150 мегаваттли 12 та ҳамда 2025-2026 йилларда 420 мегаваттли 2 та лойиҳани амалга ошириш режалаштирилган.\nПрезидент ушбу иншоотларни сифатли қуриш ва барқарор ишлашини таъминлаш бўйича кўрсатмалар берди.\nШунингдек, Мирзиёев тўғон талаб этмайдиган кичик гидростанциялар қуриш масаласига алоҳида эътибор қаратиб, бунга хусусий секторни жалб қилиш кераклигини таъкидлади.\nШунингдек, Норин, Сўх, Танхоз, Оқ булоқ, Угам каби дарёлар ва каналларда 500 киловаттгача қувватга эга ихчам гидростанциялар ўрнатиш имконияти борлиги қайд этилди.\nҚуёш, шамол электр станциялари ўрнатгани учун аҳоли ва тадбиркорларга қандай имтиёзлар берилган бўлса, кичик гидростанциялар учун ҳам шундай имтиёз ва субсидиялар қўлланилиши белгиланди.\n30 Ноябр 2021, 05:30\n2017 йилда президент фармони билан "Ўзбекгидроэнерго" акциядорлик жамияти ташкил этилган эди. Ўтган даврда 11 та янги гидро электр станцияси қурилиб, 8 таси модернизация қилинди. Натижада 244 мегаваттлик қўшимча қувват яратилди.


Қайроққум сув омбори Ўзбекистон учун шунчалар хавфлими? | Azon.uz - Ахборот-таҳлилий портал\n2207 09:57 15.01.2021\nТожикистон республикаси Хўжанд вилоятида жойлашган Қайроққум сув омбори ёрилгани, сув Ўзбекистон томонга оқаётгани ҳақида миш-мишлар тарқалди. Ўзи шундоғам Сардоба фожиасидан юрак олдириб қўйган Сирдарё вилояти аҳолиси бундан ваҳимага тушган. Бу хабарларнинг асоссиз ва ёлғон экани Фавқулодда вазиятлар вазирлиги томонидан расман билдирилди.\nҲатто Сирдарё вилояти ҳокими Ғофуржон Мирзаевнинг ваҳимага тушган аҳолини шахсан ўзи бориб тинчлантиргани хабар қилинди.\nХўш, бу сув омбори қаерда ва унинг ҳолати ҳақида хабар беришни лозим кўрдик.\nҚайроққум сув омбори — Фарғона водийсининг ғарбий қисмидаги гидротехника иншооти (Тожикистон ва Ўзбекистон ҳудудида). Сирдарёни тўсган Қайроққум гидроузели тўғони билан ҳосил қилинган; 1956—58 йилларда тўлдирилган. Сув юзаси майдони 513 км2, фойдали ҳажми 2,6 млрд. м3. Узунлиги 60 км, максимал эни 20 км, ўртача чуқурлиги 8,2 м, максимал чуқурлиги 30 м. У Сирдарё оқимини мавсумий, қисман кўп йиллик тартибга солади, доимий суториш майд. 475 минг га дан ортиқ. Қайроққум сув омбори таркибига қуввати 426 МВт бўлган ГЭС, тўғон гидроузели, умумий уз. 27 км бўлган чап қирғоқ марза дамбалари, сув ости зонасини горизонтал ва вертикал дренажловчи насос қурилмалари комплекси киради. Сув омборидан сув ўтказиш имконияти 20 м3/с бўлган Хўжабақирғон (чап қирғоқ) ва Самғор (ўнг қирғоқ) суғориш насос станциялари сув олади.\nШуни ҳам айтиб ўтиш лозимки, асоссиз миш-мишлар чиқариб одамлар орасида ваҳима тарқатиш ўта хунук ва оғир гуноҳ ишдир. Ижтимоий тармоқ фойдаланувчиларига маслаҳатимиз: текширилмаган, таги йўқ гапларни тарқатманг! Бу динимизда ҳам қораланган ишдир.\nТожикистон Ўзбекистон сув омбори Сирдарё\n455 16:00 27.02.2021\n"Ғузор-Регар" электр тармоғини тиклаш ишлари бошланди\n296 17:10 19.02.2021\n549 18:30 16.02.2021\nТожикистонда Наврўз байрами катта тантана қилинмайди\n486 15:05 12.02.2021\nМарказий Осиёнинг энг йирик масжиди қачон очилиши номаълум\n1749 18:35 11.02.2021\n285 18:30 09.02.2021


Humo банк картамдаги тўловлар тарихини банкка бормасдан туриб қандай билсам бўлади?\nHumo банк картангизни банкка шахсан ташриф буюрмасдан исталган банк мобил иловасига улаб мониторинг бўлими ёки банкоматлар орқали тўловлар тарихини кузатишингиз мумкин.\nМен банк картамга пул кирим қилишим зарур бўлди. Аммо дам олиш куни бўлганлиги учун буни банк орқали амалга ошира олмадим. Ушбу хизматдан қандай қилиб дам олиш кунлари ҳам фойдаланишим мумкин?\nБугунги кунда, банк карталарини банкоматлар орқали тўлдириш мумкин. Бундай банкоматлар cash-in банкоматлар дейилади. Банкоматнинг ушбу хизматидан фойдаланаётганда банкоматнинг экрани орқали HUMO ёки UZCARD банк карталарининг қайси бирига хизмат қилишига аниқлик киритиб олинг. Банкоматларнинг жойлашган жойи бўйича манзилларни uz_avtovash_bot орқали аниқлашингиз мумкин.\nВиртуал халқаро карталар орқали интернет харидларни амалга оширса бўладими? Улар қандай очилади?\nҲа, исталган банк ёки тўлов компанияларининг халқаро виртуал карталари орқали интернет харидларни амалга оширса бўлади. Виртуал карталарнинг ҳар қандай тури банк ёки тўлов ташкилоти мобил иловасида онлайн ариза бериш орқали очилади. Виртуал картанинг реквизитлари иловадаги карта расмида ёки алоҳида бўлимда сақланади.\nШошилинчда банкоматдан банк картасини олиш ёдимдан кўтарилибди. Банкоматдан кўп узоқлашмасдан қайтиб келсам банк картам йўқ экан. Банк картамни бегона одам олиб кетган бўлиши мумкинми? Бундай ҳолатларда нима қилишим керак?\nОдатда банкоматдан 20-30 сонияда банк картаси қайтариб олинмаса, банкомат хавфсизликни таъминлаш мақсадида банк картасини ютиб юборади. Эҳтимолки, банк картангиз банкоматда қолган ва сиз мазкур банкомат тегишли бўлган банкка мурожаат этсангиз, ўрнатилган тартибда шахсингизни тасдиқлаган ҳолда банк картангиз сизга қайтарилади.\nАгар мазкур 20-30 сония ичида бегона шахс сизнинг картангизни олиб кетган деб шубҳалансангиз, дарҳол банкнинг мобил иловаси орқали ёки банкка қўнғироқ қилиб банк картангизни блокировка қилдиринг, сўнг янгисини очишга ариза беринг.


Исмат Хушев: Ўзбекистон ойнаи жаҳони (ЎзТВ) га янги раҳбар тайинланди… | ДУНЁ ЎЗБЕКЛАРИ | Mobile Version\nИсмат Хушев: Ўзбекистон ойнаи жаҳони (ЎзТВ) га янги раҳбар тайинланди…\n02/03/2017 Ismat Khushev Бош мақола\nТошкентдан олинган ишончли маълумотларга кўра бугун ЎзТВ раиси Алишер Ходжаев ишдан олинган.\nУнинг ўрнига шу пайтга қадар Ўзбекистон Республикаси Ахборот технологиялари ва коммуникацияларини ривожлантириш вазири бўлиб ишлаган Хуршид Мирзоҳидов тайинланган.\n“Дунё ўзбеклари” ЎзТВнинг яроқсиз иш услуби, таниш билишчилик ва коррупция ботқоғига ботгани ҳақида анчадан бўён танқидий мақола ва фелъетонлар бериб келарди.\nБугун ниҳоят адолат қарор топди.\nКўпминг сонли мухлис ва ўқувчилар номидан ЎзТВнинг жасоратли ва метин ироджали ходимларини бу қувончли хабар билан табриклаймиз. Уларнинг ижодий ишларига омад тилаймиз.\n2 февраль, 2017 йил, Торонто шаҳри, Канада.\nАссалому алайкум Исмат ака\nМана шунча сайъ харакатлар бесамар кетмади. Ходжаев хам ишдан кетди. Бу ўзгариш Ватанимиз ОАВ учун хайрли бўлишлигини тилаб кенг ислоҳотларга умид қилиб қоламиз.\n02.02.2017 | Ўзбекистон | 1007\nПрезидент Шавкат Мирзиёев Ўзбекистон Миллий телерадиокомпанияси раиси этиб Мирзоҳидов Хуршид Мирсобирович тайинланди. Бу ҳақда «Sof.Uz» нашрининг миллий телерадиокомпаниядаги манбаси хабар берди.\nЎзбекистон Миллий телерадиокомпанияси раиси лавозимида шу кунгача Алишер Хўжаев ишлаб келаётган эди.\nМаълумот учун, Мирзоҳидов Хуршид Мирсобирович 2015 йилдан бери Ўзбекистон Республикаси Ахборот технологиялари ва коммуникацияларини ривожлантириш вазири эди.\nЎзбекистон телевидениясида кейинги йилларда авж олаётган гуруҳбозлик, маҳаллийчилик, ҳур фикрни бўғиш ва порахўрлик каби иллатлар тобора илдиз отиб бормоқда.\n“Дунё ўзбеклари” ЎзТВ ойнаи жаҳонидаги бу каби иллат ва жиноятлар ҳақида қатор танқидий ва таҳлилий мақолалар эълон қилиб келмоқда.\n“ЎзМТРК раиси Алишер Хаджаевнинг кирдикорлари ёки саккизинчи ўринбосар”, “Аксиома” ёки Ўзбекистон миллий Телерадиоармиясининг пиҳона тизимига ошкора назар”, “Миллий отхона ёки оч қоринга ёзилган танқид” номли мақола ва фелъетонлар, ЎзТВ раиси А. Ходжаев фаолиятига оид нашримизда эълон қилинган бошқа кўплаб танқидий материаллар шулар жумласидандир.\nЎзбекистон ойнаи жаҳонидаги инқироз ва коррупция ҳақида эълон қилинаётган бугунги навбатдаги феъетон ҳам ана шу мавзунинг мантиқий давоми сифатида чоп этилмоқда.\nЎзбекистон Олий раҳбарияти, хусусан, янги сайланган Президент Шавкат Мирзиёев ниҳоят бу муаммони ҳал қилиб, яқин кунларда ойнаи жаҳонни халқ дарду изтиробларини айтадиган қутлуғ ва муборак даргоҳга айлантиради деб умид қиламиз.\n18 январь, 2017 йил, Торонто шаҳри, Канада,\nТулки кўрмаган халқ ёки ЎзТВ раиси қачон ишдан олинади.\nА.ХАДЖАЕВ ҲАҚИДАГИ ҲАҚИҚАТДАН ЯРАЛГАН МИШ-МИШЛАР\n2005 йил, баҳор ойларининг охири эди. Тўсатдан ҳамма ваҳимага тушиб қолди. Ҳаттоки, аёллар кўзда ёш билан йиғлашмоқда. Яъни телевидениенинг раиси алмашибди. “Янги раис келибди. Бу раис хавфсизликдан келган экан. Яқинда бўладиган сайловни қаттиқ қўллик билан ўтказиб кейин қайтиб кетар эмиш”, деган миш-мишлар урчиб кетди. Аммо ундан кейин қанча сайловлар ўтиб кетди, қайта-қайта сайланган Президент ҳам ўтиб кетди. Яна аммо, ўшанда раис бўлиб қолган А.Хаджаев ўрнида тош қотди. Бир устоз журналист бундан 10 йил олдин “Бу монтёр пул қайдан келишини билиб олди. Энди постни бериб қўймайди”, деб хақ гапни айтган экан.\nҲақиқатдан телевидениени энди ундан тортиб олишнинг имкони йўқ, шекилли. А.Хаджаев телевидениега ўзининг шафқатсиз жаллод армияси билан кириб келди. Шундан сўнг телевидениеда ишлайдиган барча ходим бирданига Ишлар бошқармасининг бошлиғи С.Қурбоновни қаматади, деб тахмин қилишган эди. А.Кўчимовнинг оддийгина шогирдларигача-да йўқотилди. Аммо С.Қурбонов жойида қолди. Қолганда ҳам даври-даврон суриб қолди. Сабабини ҳеч ким англаб етолмас эди. Орадан ойлар ўтиб, яна миш-миш тарқалди: “С.Қурбонов Англиядаги вилласини Раис бувага совға қилибди”.\nБу миш-миш эса телевидениенинг ярмини еб юборган С.Қурбоновнинг қандай қилиб қамалмасдан жойида қолгани борасидаги жавобсиз саволларга нуқта қўйди. Бу миш-мишни баён қилмаслигим керак эди, аслида. Бунга менинг асосли далилим йўқ. Буни МХХ ходимлари ҳам исботлай олмайди. Негаки, А.Хаджаев “ҳадя” шартномасини ўзининг ёки қариндошларининг номига расмийлаштирадиган даражадаги ахмоқ эмас. Ушбу маълумот кўпгина жойларда кўп бора тилга олинди. Лекин раис бувамизнинг думини босишга ҳеч ким журъат эта олмяпти.\nА.Хаджаев атайлаб рус тилида сўзлашга ҳаракат қилади. Рус тилини хатолар билан гапиришига қараганда, каминадан озгина яхши билади. У ўзини русийзабон қилиб кўрсатишига сабаб, рус миллати каби иймони бўлмаса-да, аммо инсофли коммунист қилиб кўрсатмоқчи бўлади. Имоним комилки, унда ростдан ҳам иймон йўқ. Лекин, инсофдан ҳам заррача йўқ. Инсофни ароққа газак қилиб юборган. Озгина инсоф бўлганда, телеканалларга келаётган барча рекламаларни “ягона дарча” орқали киришига мажбурламаган бўлар эди. Рекламалардан тушаётган даромадларнинг фоизларини-да биргина шахс орқали қабул қилиши оқибатида телеканалларнинг аҳволи харобага айланган.\nЎзбекистон миллий телерадиокомпанияси жойлашган ҳозирги жойи телевидение қурилишидан олдин қабристон бўлган экан. Шул боисда телевидениенинг тупроғи оғир, дейишади. Бир кирган инсон қайтиб чиқиб кета олмай қолади. Кунлик ишни ҳам тугатиб чиқиб кетиш жуда мушкул. Ҳаттоки, маошлар жуда камайиб кетган бўлса-да, ҳеч ким кетишни истамайди. Оғир тупроқ ўзига тортаверади. Мана шуларни ҳам англаб етган раис бувамиз телевидениеда қулдорлик тузумининг маданий кўринишини яратди. А.Кўчимов даврида ҳар бир байрамга мукофот пуллари берилар эди. Ўтган йиллар ҳисобидан бир марта ҳам байрам пули берилмади. Ижодкорларнинг маоши эса 300-400 минг сўмга тушиб қолди. Ўзини коммунист қилиб кўрсатмоқчи бўлган А.Хаджаев аслида ғирт феодал.\nДунё ҳамжамиятида алғов-далғов бўлиб ётган бугунги кунда телевидениемиз фақат сукут сақлашдан нарига ўта олмайди. Телевидениемизнинг кўзгуси бўлмиш “Ахборот” информацион дастурининг хориж хабарларида Москва шаҳрида тулки оралагани ҳақидаги воқеани сенсация қилиб кўрсатишмоқда. Гуёки, ўзбек халқи тулки кўрмагандек. Бу ҳам А.Хаджаевнинг сиёсий савиясидан далолат. Биз воқеа-ҳодисаларни халқимиздан сир тутганимиз билан бари бир халқ ҳар бир янгиликдан бохабар бўлади. Фақат, янгиликлар лофчилар талқинида халққа етиб боради. Мисол учун, яқинда Тошкент шаҳрида қурилаётган бир ҳовли ағнаб тушиб 3 нафар уста яраланган. Бу воқеа эса оғизма-оғиз халққа кўп қаватли уй бўлиб етиб келган. Яраланганлар эса қурбонларга айланиб сони ҳам оғизма-оғиз кўпайиб бораверган. Қисқаси, телевидение жим турган билан халқ бари бир янгиликларни ўзи топади. Фақат халқона талқинда.\nТехника ва маблағ танқис, бунинг устига А.Хаджаев тепадан очко ундириб олиш учун телеканаллар сонини кўпайтиришни ўрганиб олди. Ҳозирги кунда битта кўрсатув тайёрланса, 13 та телеканалда ҳам такрор берилади. Аниқроқ қилиб айтганда, телеканаллар номи ҳар хил аммо ичидаги кўрсатувлар бир хил. телеканаллар сони яна 20 тага кўпайганда ҳам худди шу кўрсатувлар такрор берилаверади. Бу етмагандай бадиий фильмлардек мавзусидан қатъий назар кўрсатувлар бир йилдан кейин ҳам такрор беришни канда қилмайди. Шу аҳволда кетаверсак, 10 йилдан сўнг ҳам ҳозирги кўрсатувларни қайта-қайта томоша қилишимиз мумкин. Бу томошабинларнинг устидан очиқчасига кулишдан бошқа нарса эмас.\nА.Хаджаев телевидениеда Х.Султоновнинг топшириғини кўнгилдагидан ҳам ортиқ қилиб бажарди. У ижодкор аҳлининг қўл-оёғини занжирлаб, тилини кесиб, бошига қоп кийдириб Ғайриддин Султонга тортиқ қилди. Ғайриддин Султон эса бунинг эвазига телевидениени А.Хаджаевга умрбод ҳадя қилди.\nШу давргача матбуот ҳар бир соҳада авж олган коррупциядан бехабар деб ўйлаганлар хато ўйлайди. Ижодкор халқи ҳар бир коррупциядан воқиф. Аммо уларга сукут сақлаш буюрилган. Акс ҳолда “ватан хоини” деган тамға босилиши муқаррар. Шу вақтгача давлатни талон-тарож қилаётган раҳбарчаларнинг қилмиши, тобора авж олаётган коррупция ҳақида гапириш “ватанга хоинлик” деб талқин қилинди. Ва бу журналистлар қулоғига қўрғошиндек қуюлди. Бизнинг жимгина томоша қилишдан бошқа иложимиз йўқ.\nМатбуот ва телевидениега гапириш ҳуқуқи берилмас экан, коррупция буйракда пайдо бўлган тош каби тобора катталашиб буйракни бутунлигича ўраб олади. Алал-оқибат буйрак қуриб битади. Матбуот ва телевидениега қонун доирасида озгина эркинлик берилса, тобора кенгайиб бораётган коррупциянинг марказига тушган бомба каби портлатиб парчалашини журналистикани қолипда ушлаб турганлар яхши билишади.\nСўнгги кунларда ҳар қандай ташкилот ҳеч қандай текширишдан, ҳаттоки КРУдан ҳам, МХХдан ҳам қўрқмайдиган бўлишган. Чунки текширишга келганнинг томоғи ва бола-чақаси борлигини билишади. Бир сўз билан айтадиган бўлсак, ҳар қандай текширувчини сотиб олса бўлади. Аммо, матбуот ва телевидение орқали хабар топган халқни сотиб олиб бўлмайди. Халқ ва ҳукумат орасидаги ягона кўпирик ҳам бу – Оммавий ахборот воситасидир.\nЎзбекистон телевидениесида ҳали-ҳануз ўтган асрнинг 90-йилларида ривожланган давлатларнинг телекомпанияларида ишлаб, муддатини ўтаб бўлган телекамера ва монтаж аппратларидан фойдаланиб келинади. Бу аппаратлардан кейин 4-авлод аппаратуралари, ҳаттоки қолоқ давлатларда ҳам ишлатилади. Аммо бизда ҳалигача “BETACAM SP” аппаратларидан фойдаланилмоқда. Биз бутун дунёга рақамли телевидениега ўтдик, дея жар солдик. Биз рақамли эфирга узатишга ўтдик. Аммо халққа намойиш этилаётган кўрсатувларнинг аксарияти эски “аналоговый”да тасвирга олинмоқда, рақамли камералар сони эса етишмайди. Эфирга узатиш ҳам рақамли узатиш талабларига мутлақо жавоб бермайди. Бунда эса рақамлилиги қолмайди. Бу билан биз халқ ҳамда ҳукуматни очиқчасига алдаб келмоқдамиз.\nSiemens дастури асосида жиҳозлаяпмиз, деган талқинда Япониянинг Sony компаниясининг аппаратларини Германия агентлиги орқали сотиб олинади. Бунда қандайдир сир бор эмасми? Буни аниқлаш ҳуқуқи бўлганда, аниқлаб берган бўлардим. Ҳуқуқи борлар эса келишаяпти-ю, хурсанд бўлиб қайтиб кетишяпти. А.Хаджаев келгандан буён ушбу агентликдан кўплаб аппаратлар келтирилган. Аммо, шу кунгача А.Кўчимов давридаги аппаратлардан бошқасини кўрмадик. Ҳаттоки давлат тадбирларига чиқадиган КТСларнинг камералари шу даражада эскириб қолганки, телевизорингизни бузилган, деб ўйлайсиз. Сиз энг сўнгги русумдаги қимматбаҳо телевизорни сотиб оласиз-да, мазза қилиб кўраман, деб ўйлайсиз. Аммо бунинг фойдаси йўқ. Чунки, ўтган асрнинг 90-йилларида чет эл телеканалларида муддатини ўтаб бўлиб чиқитга чиқариб юборилган камераларда тасвирга олинган кадрларни томоша қиляпсиз.\n“Насаф” ва “Бунёдкор” клублари ўзлари учун сотиб олган рақамли КТСларни А.Хаджаев раҳнамолари орқали телевидение тасарруфига ҳам ўтказиб олганлигини унутмаслигимиз керак. Бечора, клубдагилар додини ҳеч кимга айта олмай, КТС учун йиққан ходимларини бўшатиб юборишдан ўзга чора топа олмаган. Ўша техникалар онда-сонда расмий байрамлар, анжуманлар учун ишлатилади.\nТелевидениедаги адолатсизликлар ҳақида ҳеч ким очиқчасига гапиришга “духи” етмайди. Чунки бир бор гапирган иқтидорли журналист Саодат Омонова ва Малоҳат Эшонқуловаларнинг аянчли тақдири сабоқ қилиб кўрсатилди. Раис бувамиз ҳали-ҳануз уларни шундай ит азобига гирифтор этиб келмоқдаки, гувоҳи бўлган барча телевидение ходимлари оч юрганига шукур қилиб юришибди.\nМТРКнинг хавфсизлик бўйича ўринбосари бўлиб келган А.Шодмонов А.Хаджаевнинг кирдикорларини фош қиламан, деб компанияга шаҳдам қадамлар билан кириб келди. Ҳаттоки, қаллоблиги сабабли МТРКдан шахсан Раис буванинг ўзи қувғин қилган “дордан қочганлар”ни ҳам ёрдамга ёллади. Бу жамоа очиқчасига “Биз А.Хаджаевни йўқотамиз” дея баралла гапириб, кўпчиликни умидвор қилиб қўйди. Ана энди янги замон бошланар экан, ижодкорнинг кўксига ҳам офтоб тегар экан, деган умидлар телевидениенинг ҳар бир ходимининг қалбида пайдо бўлди.\nА.Шодмонов илк ишини раис буванинг шогирдларини ковлаштиришдан бошлади. Бу билан у ўзича қандайдир ислоҳотлар қилгандек бўлди. Лекин ҳеч бир шогирдини бўшата олмади. Аксинча, уларнинг шу вақтгача қилган хатоларини ювиб берди, холос. Текширувлар натижасида раис бува учун ортиқча ва кераксиз бўлган ҳақиқий ижодкорлар қурбон бўлди. Орадан бир йил ўтар-ўтмас, раис бува А.Шодмоновни ҳам ўзининг шахсий ўринбосари қилиб олди. Яъни бир ҳафтага хориж сафарига бораётган А.Шодмоновга ҳамроҳ қилиб ўзининг “ҳамёни” бўлмиш МТРК “Махсус автокорхона” директори О.Ташановни жўнатди. Ҳар қандай одамови инсоннинг кўнглига йўл топа оладиган ширинсухан О.Ташанов бир ҳафтада А.Шодмоновни “суяк ташлаб” қўлга ўргатиб олди. Натижада, А.Хаджаев таклиф қилган оғзаки битимга имзо чектириб, “миссиясини” кўнгилдагидек бажариб қайтди: олди-бердининг устида шағам ёқиб турмаганман, аммо, узун қулоқ миш-мишларга кўра, саёҳат давомида О.Ташанов А.Шодмоновга унча-мунча бойлар тақа олмайдиган қимматбаҳо тилла соат човға қилган эмиш. Бу эса ҳамкорликнинг бошланиши муносабати билан берилган ҳадя эди. Ундан кейин, раис буванинг Англиядаги вилласидан хабардор бўлгани учун бўлса керак, А.Хаджаев топшириғи билан А.Шодмоновга Тошкент шаҳрининг қоқ марказидан (“Ойбек” метроси атрофидан) 3 хонали квартира совға қилинган. Буни ҳам О.Ташанов бажариб берган. Шундан кейингина раис бувамиз ўзининг хавфсизлик бўйича ўринбосаридан бехавотиргина ишлаб келмоқда. Шундан буён оғзаки битимга кўра, телеканалларнинг бошлиқларини алмаштиришса, бирданига директор ва директор ўринбосарларини ҳам алмаштириб бир нафардан одамини қўйишни одат қилиб олишган. Уч йилдан буён давом этаётган бундай ўйинлардан ходимлар лолу-ҳайрон.\nТажриба алмашиш учун бирон бир ижодкор хориж сафарига жўнатиладиган бўлса, икки нафар Режим хизматидан ва хавфсизлик бўйича кураторлардан бир нафари бирга бориши анъанага айланган. Ижодкор аҳлига ишончсизлик баҳона хорижга сафар қилиб дам олиб маишат қилиб келиш урфга айланган. Гўёки, журналист чет элга чиқадиган бўлса шу давлатда қолиб кетиши мумкин эмиш. Уларнинг қолиб кетишининг сабабини ҳам билишади. Журналистларнинг маоши 300-400 минг сўм атрофида. Агарда ижодкор ҳам ўша бирга бораётган ишонмайдиганлардек 3-4 миллион сўм олганда чет элда қоласан, деб мажбурласа ҳам қолмаган бўлар эди.\nЎзбекистонда цензура йўқ. Аммо тепасида турган Ғайриддин Султон ижодкор халқига гапиришни ман қилган. Ҳар бир муаммо учун бош оғриғи унга ёқмайди. “Лучше” жим ўтирган маъқул. Гар журналистга гапириш мумкин бўлганда, ўзининг қишлоғидаги электр муаммосини биринчи бўлиб гапирган бўлар эди. Кўпгина қишлоқларда электр йўқлиги боис янгиликлардан бехабар ҳолда кун кечиришади. Ҳаттоки, шу кунгача Ўзбекистоннинг иккинчи президенти сайланганидан бехабар қишлоқлар ҳам бор. Оддий халқнинг дардини ҳеч ким эшитмаса, раҳбарчалар эса бир-бирининг думини босиб олмасликка келишиб олишган бўлишса, айб кимда? Халқ айбни журналистдан кўради. Журналист эса…\nЎзининг шарофати ила бечора бўлиб қолган журналистлардек хокисор кўринадиган Х.Султонов Тошкент шаҳридан данғиллама ҳовли солибди. Унга кетган тонналаб цементни А.Хаджаев кўтарган эмиш. Мен оддийгина бир миш-мишни баён қиляпман. Аслида, далил-исботи йўқ қилинган ҳар қандай воқе-ҳодиса миш-мишга айланади. Бу воқеалар ҳам миш-мишга айланган ҳақиқат!\nЯна бир миш-миш телевидение ходимлари ўртасида авж олган. Нима эмиш, “А.Хаджаевнинг қудаси Бош вазир бўлди. Энди раис бува ўлгунча раис бўлиб қолармиш”. (Энди унинг ўлишини кутиш қолдими?) Бунга шахсан мен инонмайман. Ўзбекистон тепасига келган янги раҳбарлар ўзларининг буюк мақсадлари сари борадиган йўлдан ўргимчак тўридек бир-бирига мустаҳкамланиб бораётган қуда-андачиликни четга суриб ташлашларига шубҳам йўқ. Менталитетимизга хос бўлган қуда-андачилик ўз йўлига. Бундай удумлар юрт тараққиёти ва халқ фаровонлиги сари ташланаётган дадил қадамларга дахл қилмаслиги лозим.\nКуни кеча маҳаллий сайтларда ўтган йилдан раис ўринбосари лавозимида фаолиятини бошлаган “саккизинчи ўринбосар” – Қаҳрамон Қуранбоев Президентининг ташкилий масалалар ва кадрлар бўйича Давлат маслаҳатчиси ўринбосари лавозимига тайинлангани ҳақидаги хабар пайдо бўлди. Демак, раис бува ундан ҳам қутилибди. Ёнингдаги хавфдан халос бўлиб, хурсанд бўлмаслик мумкинми? Раис бўлиш эҳтимоли бўлган Қуранбоев жаноблари эҳтимол девонда телевидениедаги кирдикорларга қарши курашиб, А.Хаджаев масаласини ҳал қилар. Буни вақт кўрсатади.\n“Дунё ўзбеклари”нинг Ўзбекистондаги махсус мухбири\nБош вазирнинг қудаси, ЎзТВнинг “Ўтда ёнмас, сувда чўкмас” раиси, МХХ полковниги Алишер Ходжаевга “Дунё ўзбеклари”дан бир даста гул…\n01/19/2017 at 4:33 AM(Edit)\nЎзбекистон телевидениясида авж олган бундай ярамас иллатлар берилаётган кўрсатувларда ҳам ўз аксини топмоқда. Мирзиёев мамлакатда бошлаган ўзгаришларнинг бирортаси ҳам ҳозиргача бу ерда эътироф этилмаётир. Буни қандай тушуниш кераклигини билолмай ҳайронмиз. “Агар “Дунё ўзбеклари”да эълон қилинаётган шунча танқидий мақола ва фелъетонлар самара бермаса, унда Мирзиёевнинг ҳам аслида кимлиги аён бўлади.\n02/02/2017 at 7:29 AM (Edit)\nҚарийиб бир йилдан ортиқроқ вақт мобайнида олиб борилган тинимсиз кураш адолатнинг тантанаси билан якунланганлиги муносабати билан бутун ДУНЁ ЎЗБЕКЛАРИНИ чин қалбимдан табриклайман.\nТабрикнинг энг каттасига ИСМАТ ҲУШЕВ,\nВА ШОКИР САЪДУЛЛАЕВЛАР СОЗОВОРДИРЛАР!\nЭртадан бошлаб яна кўплаб ботирлар чиқади, ватанпарвар ва ҳақиқатпарварлар қатор-қатор мақолалари билан чиқишади, аммо лекин мана шу тўртта инсон РЕЙХСАГГА БАЙРОҚ ТИКИШДИ, ОМОНСИЗ ЖАНГДА МАРДЛАРЧА ОЧИҚЧАСИГА КУРАШДИЛАР!!!\nҲақиқатнинг ғалаба қилиши жуда узоқга чўзилиб кетганлигини ўзларингиз кўрдингизлар.\nТомири ҳавфсизликга уланганлар ўта ҳавфли бўлиб қутуриб кетган замондан чиқиб келаяпмиз, буни ҳисобга олишларингиз шарт.\nЭндиги навбат Ғайридин Султонга бўлса ажабланмас эдик ва аста секин қолган думлар ҳам тугулса эди, юртимизда баҳор шамоллари майин эсиб бошларди.\nЯНА БИР БОР УЛКАН ҒАЛАБА МУБОРАК АЗИЗ ВАТАНДОШЛАР!\nБУГУН МИНГЛАБ ХОНАДОНЛАРДА ШОДИЁНА БАЙРАМ НИШОНЛАНАЁТГАН БЎЛСА ҲАМ КЕРАК.\n02/02/2017 at 3:17 AM (Edit)\nИсмат ака бу ифлоску кетди.сиз уни ковламанг.у барибир кетди.сиз янги келган одамни суриштиринг.у ишлаган вазирликда хойнахой танишларингиз бордир шулардан суранг .ким экан бу эски жойида кандай ишлаган.товба килдиму лекин истараси совукрок яни эски хаммом эски тос булади.салкам икки йил ишлабди эски жойида.на технология кириб келди.на интернет ривожланди\n02/02/2017 at 1:34 AM (Edit)\nХайрият яхши хабар эшитарканмизу. ТВ ходимларини табриклаймиз. Яхши узгаришлар кутиб коламиз\nИсмат Хушев: Дафтарлар янги – “битиклар” ўша ўша…\nРустам Шоғуломовнинг ўлими: парвоз ва инқироз… (“Ёднома” туркумидан) 2-қисм\nРустам Азимов истеъфосига “Дунё ўзбеклари” шарҳи…\nИсмат Хушев: Мирзиёев Судлар устидан оғир ҳукм ўқиди. Нега? (1-қисм)\nИсмат Хушев билан юзма юз 17 сентябрь, 2018 йилги сон\nИсмат Хушев билан юзма юз 27 сентябрь 2018 йилги сон\nИсмат Хушев билан юзма юз – “21 аср” нашри муҳаррири Норқобил Жалил билан суҳбат\nИсмат Хушев билан юзма юз 18 октябрь 2018 йилги сон…\nИсмат Хушев: Каримов зиндонларида ким қанча ётиб чиқди? Тўртинчи мақола


hidoyat.uz – “Мовароуннаҳр” нашриётининг сайти - ИБРОҲИМ ИБН АДҲАМ ТАВБАСИ\nИБРОҲИМ ИБН АДҲАМ ТАВБАСИ\nМуҳаммад ибн Исҳоқдан (раҳматуллоҳи алайҳ) нақл қилинади: “Иброҳим ибн Адҳамга хизмат қилганлардан бири Иброҳим ибн Башшордан эшитдим:\nМен Иброҳим ибн Адҳамдан илк таълимлари ҳақида сўраганимда, у зот шундай ҳикоя қилган:\n“Отам балхлик эди. Хуросонга подшоҳ бўлди. Биз ов қилишни жуда яхши кўрардик. Бир сафар чопқиримда тозию бўрибосарларни олиб овга чиқдим. Далада бир қуённи кўрдим. Унга етиб олиш учун чопқиримни қистаган эдим, ортимдан гўё: “Сен бундай қилишинг керакмасди, ким сенга буйруқ берди”, деган овоз эшитилаётгандай бўлди. Тўхтаб, ўнгу сўлимга қарадим. Ҳеч ким кўринмади. “Аллоҳ иблисни лаънатласин”, дея чопқиримга қамчи босдим. Шу пайт олдингидан кўра жаранглироқ: “Сен бундай қилиш учун яратилганинг йўқ! Ким бундай қилишга буйруқ берди”, деган овоз эшитилгандай бўлди. Тўхтаб ён атрофга қарадим. Яна ҳеч ким кўринмади. “Аллоҳ иблисни лаънатласин”, дея учқуримни тезладим. Бир пайт шундоқ ёнгинамдан:\n“Эй Иброҳим! Сенга ким бу ишни буюрди?!” деган очиқ нидони эшитгандай бўлдим.\n“Огоҳлантирдинг, огоҳ бўлдим, огоҳман, эй оламларнинг Раббиси!” дея жавоб қайтардим.\nЎша кундан бошлаб тавба қилдим ва хато ишларни қилишдан ўзимни тийдим. Уйимга бордим, сўнг отамнинг чўпонларидан бирининг олдига бориб, ундан бир тўн ва кийим-бош олдим. Ўзимнинг ялтир-юлтир либосларимни унга бердим ва сафар қилдим. Кўплаб шаҳарларга бордим, кўп нарсаларни кўрдим.\nОхири Туртус шаҳрига бордим. У ернинг хушҳаво жойларида боғбонлик қилиб, меваларнинг ҳосилини йиғардим. Боғ эгаси бир куни мени ҳузурига чорлади. Энг катта ва энг тотли анор келтиришни буюрди. Улар айтганидек, катта анорни топиб келган эдим, хўжайин уни ёриб кўрди. Мазаси яхши чиқмади. Шунда у мени: “Боғда шунча вақтдан бери меваю анорларни еб юрибсан-у, чучугини аччиғидан ажрата олмайсанми?” деб койиди.\nАйтинг-чи, муштарий, Иброҳим ибн Адҳам қандай жавоб берди?\nТошкент шаҳридаги “Холид ибн Валид” жоме масжиди имом-хатиби Дониёр ДАДАШЕВ тайёрлади.\nҲурматли муштарийлар, газетамизнинг 17-сонида берилган жумбоқли ҳикоятга сиз азизлардан жуда кўп жавоб мактублари келди. Айрим мухлислар таҳририятга қўнғироқ қилиб ўз жавобларини айтишмоқда. Газетамизга эътиборингиз учун ташаккур.\n“Мен қўзини ўзим учун эмас, Неъматуллоҳ исмли бир муборак зотга инъом этмоқ учун парвариш қилаётган эдим”, деган тўғри жавобни мухлисамиз Гулбаҳор Ҳошимова йўллаган. Ғолибамиз совринларини таҳририятдан олиб кетиши мумкин.\n2283 марта ўқилган.


10:18, 21.01.2020 // 48497\n«Мурда Наримон Григорянники эмасди». Тошкент прокуратураси интернетга чиқиб кетган видео учун яна узр сўради\nТошкент шаҳар прокуратураси 15 январь куни ижтимоий тармоқларга жойлаштирилган ва кейинроқ олиб ташланган видеоролик юзасидан тушунтириш берди, дея хабар бермоқда «Дарё» мухбири Миролим Исажонов.\nМавзуга доир: «Пиар-хизматда прокурорлар ишласа шундай бўлади». Тошкент прокуратураси Наримон Григоряннинг қонли мурдаси суратини эълон қилди, сўнг ўчирди\nИжтимоий тармоқлардаги саҳифаларимизда тарқалган роликдаги жасадлар Наримон Григорянга тегишли бўлмаган. Тасвирдаги бир неча мурда ички ўқув машғулотларимизда ёш иш ўрганувчи мутахассисларнинг воқеа жойига чиқиб, уларни малакасини ошириш бўйича ички хизматда тайёрланган роликлар эди.\nОператоримизнинг хатоси туфайли бирданига тўртта ролик юкланган. Ички хизматда фойдаланиш керак бўлган ролик техник хатолик сабаб интернет саҳифаларимизда эълон қилинган. Шу боис узримизни сўрадик. Буни ОАВлар бироз нотўғри талқин қилишди.\nРоликда дизайнер ҳақида бир оғиз сўз ҳам ёзилмаган. Ҳатто исм-фамилияси ҳам келтирилмаган. Бу техник хатомиз учун бугун яна бир бор узр сўраймиз.\nСевара Саиджонова, Тошкент шаҳар прокурори катта ёрдамчиси\nТошкент шаҳар прокуратурасининг Ўта оғир жиноятларни тергов қилиш бўлими бошлиғи ўринбосари Расулжон Ботир ўғлининг қўшимча қилишича, Наримон Григорян мурдасида ўткир тиғли қурол таъсирида етказилган тан жароҳатидан ташқари биринчи ва иккинчи даражали куйиш жароҳатлари ҳам бўлган.\n«Роликдаги жасад Наримон Григорянга тегишли эмаслигини шундан ҳам билса бўлади. Марҳум яшаган хонадон ичида кичик-кичик ҳажмда ёниш ҳолати бор. Аммо уй бутунлай ёнмаган. Чунки эшик-деразалари ёпиқ бўлган», — деди Расулжон Ботир ўғли.\nМавзуга доир: «Марҳумнинг мурдасига бензин сепиб, ўт қўйилган». Наримон Григоряннинг ўлдирилиши билан боғлиқ янги тафсилотлар\n20:23 Кеча // 98597\n02:01 Кеча // 91916


Жамияту оилаларни ич-ичидан емирадиган, инсонлар ўртасида фисқу фасод, адоват уруғини сочадиган иллатлардан энг жирканчи ғийбатдир. У туфайли оилалар пароканда, одамлар бир-бирлари билан юзкўрмас бўлиб кетади. Бунинг оқибатида жамиятда кўплаб нохушликлар юзага келади.\nАйниқса, бугунги ижтимоий тармоқлар тобора ривожланаётган бир пайтда ғийбат ҳам замонга мос тарзда виртуал кўринишга кўчмоқда. Буни бирор ахборот ёки турли видео чиқишлар тагига қолдирилаётган изоҳлардан билиш мумкин. У ерда очиқ-ойдин ғийбат қилишлар кузатилади. Агар бирор таниқли, машҳур шахс ҳақидаги хабар бўлса, унга билдирилган сўзларни ўқишга ҳам киши хижолат бўлади. Энг ёмони, бу инсонлар билиб-билмай гуноҳга, ғийбатга шерик бўлаётганидадир.\nҲамма уламолар бир овоздан ғийбатни гуноҳи кабира эканини эътироф этишган.\nРасулуллоҳ соллаллоҳу алайҳи ва саллам саҳобалардан: “Ғийбат нима эканини биласизми?” деб сўрадилар. Улар: “Аллоҳ ва Расули билувчироқ”, дейишди. Набий алайҳиссалом: “Биродарингиз у ҳақида гапирган сўзингизни эшитиб, хафа бўлса, сиз уни ғийбат қилибсиз”, дедилар. Саҳобалар: “Ё Расулуллоҳ, биз айтган сифат унда бўлса-чи?” деб сўрашди. Пайғамбаримиз соллаллоҳу алайҳи ва саллам: “Агар сиз айтган сифат унда бўлса – ғийбат, бўлмаса – бўҳтон қилибсиз”, дедилар» (Имом Муслим ривояти).\nБошқа бир ҳадисда Расулуллоҳ соллаллоҳу алайҳи ва саллам: «Мерожга чиққанимда мисдан бўлган тирноқлар билан юзларию кўксиларини тирнаётган бир қавмнинг олдидан ўтдим. Мен: “Эй Жаброил, улар кимлар?” деб сўрадим. “Булар у дунёда одамларнинг гўштини еб, обрўларини тўкканлар”, деб жавоб берди» (Имом Абу Довуд ва Имом Аҳмад ривояти).\nҲужурот сурасида ғийбат нақадар ёмон иш экани бундай баён қилинади: «Баъзиларингиз баъзиларингизни ғийбат қилмасин. Бирортангиз ўзининг ўлган биродарининг гўштини ейишни яхши кўрурми? Ҳа, ёмон кўрасизлар. Аллоҳдан қўрқинглар! Албатта, Аллоҳ тавбани кўплаб қабул қилувчидир, ўта раҳмлидир» (12-оят).\nҲар дард уни келтириб чиқарган сабабларни йўқ қилиш билан даволанади. Бизни кўпгина гуноҳларга етаклаган тил, кўпдан-кўп савобларга ҳам олиб бориши мумкин.\nҚуръони каримда зикрга тарғиб қилиниши баробарида унинг самараси ҳам айтиб ўтилган. Жумладан, Аллоҳ таоло ҳидоят топган бандаларини васф этиб, бундай марҳамат қилади: «Улар имон келтирган ва қалблари Аллоҳнинг зикри билан ором оладиган зотлардир. Огоҳ бўлингизки, Аллоҳни зикр этиш билан қалблар ором олур (ва таскин топур)» (Раъд сураси, 28-оят).\nРуҳий тарбия уламолари бундай дейдилар: «Аллоҳ таолони зикр қилишнинг тарбиявий аҳамияти ажойиб ва гўзалдир. Биринчидан, Аллоҳнинг зикри қалбингизда У зотга бўлган муҳаббатни уйғотади. Аллоҳнинг муҳаббати эса унинг зикрини кўпайтиришга ундайди. Бу иккиси ўртасида ўзаро мутаносиблик бор экани шундан маълум бўлади».\nЗикр ризқнинг мўл ва баракотли бўлишига сабабдир. Қалбни ғафлатдан уйғотади. Гуноҳ ва маъсиятларни ўчиради. Зикр кишини турли тил офатларидан ва бекорчи сўзлардан узоқлаштиради. Бандани дунё ва охират саодатига эриштиради.\nМусъаб ибн Саъд розияллоҳу анҳудан, у киши отасидан бундай ривоят қилади: «Расулуллоҳ соллаллоҳу алайҳи ва салламнинг ҳузурларида эдик. У зот: “Сизлардан бирингиз ҳар куни мингта савобни қўлга кирита олмайдими?” дедилар. Шунда у зотнинг ҳамсуҳбатларидан бир киши: “Қандай қилиб бирортамиз мингта савобга эга бўлиши мумкин?” деб сўради. У зот: “Юз марта тасбеҳ айтади. Шунда унга мингта савоб ёзилади ва ундан мингта хато ўчирилади”, дедилар» (Имом Табароний ривояти).\nҲам енгил, ҳам буюк ибодатдан ғафлатда қолмаслигимиз, доимо Аллоҳнинг зикри ила тилимиз банд бўлиб туришига эътибор беришимиз шарт. Айниқса, тилимизни тасбеҳ (Субҳоналлоҳ), ҳамд (Алҳамдулиллаҳ), таҳлил (Лаа илаҳа иллаллоҳ) ва такбир (Аллоҳу Акбар) кўп айтишга одатлантириб олсак, у бизни тил офатларидан йироқлашиб, гуноҳлардан тийиламиз.\nТошкент шаҳар вакиллиги Матбуот котиби\nMore in this category: « Бефойда нарсанинг барчаси зарарли ҳисобланади\tЖумага юриб боришнинг фазли »


Абдиғани УМИРОВ: Янги қонун аввалгисидан нимаси билан фарқ қилади?\n05.11.2019 Чоп этиш учун\nЖисмоний шахслар чет эл нақд валютасини Ўзбекистонга олиб кириши чекловларсиз амалга оширилади, нақд чет эл валютасини олиб чиқиш эса 100 миллион сўм эквивалентдан ортиқ бўлмаган суммада бўлиши керак.\nБугун банкоматлардан истаган вақтимизда нақд пул ечиб олишимиз мумкин. Бунинг учун кеча-ю кундуз ишловчи банкоматлар мавжуд. Зарурат туғилганда хориж валютасини банклар орқали сотишимиз ёки харид қилиш имкониятига эгамиз. Ваҳоланки, илгари бу каби имкониятларни тасаввур қилишимиз ҳам мушкул эди.\nБу — кейинги йилларда мамлакатимизда молия-банк тизимини такомиллаштириш, валютани тартибга солиш, валюта сиёсатини либераллаштириш бўйича амалга оширилаётган ислоҳотлар самараси, албатта. Маълумки, давлатимиз раҳбарининг 2017 йил 2 сентябрдаги “Валюта сиёсатини эркинлаштиришга доир биринчи навбатдаги чора-тадбирлар тўғрисида”ги фармонига кўра, Ўзбекистонда эркин валюта олди-сотдиси амалиёти жорий қилинди.\nШунингдек, мазкур ҳужжатда илғор хорижий тажрибани ўрганган ҳолда, “Валютани тартибга солиш тўғрисида”ги қонунни янги таҳрирда ишлаб чиқиш вазифаси ҳам қўйилди. Бу бежиз эмас. Зеро, валютани тартибга солиш бўйича амалдаги қонунда валюта операцияларининг барчаси тўлиқ назарда тутилмаган ва бўшлиқлар мавжуд эди. Бу эса қонун нормаларидан тўлақонли фойдаланиш имкониятини чеклаган ҳолда, амалиётда, асосан, қонуности ҳужжатларининг татбиқ этилишига сабаб бўлаётганди.\nЯнги таҳрирдаги қонун Халқаро валюта жамғармаси, Жаҳон банкининг экспертлари иштирокида АҚШ, Франция, Буюк Британия, Россия, Қозоғистон, Озарбайжон, Беларусь ва бошқа мамлакатларнинг тажрибаси асосида ишлаб чиқилди. Бундан ташқари, қонун кенг омма муҳокамасига ҳам қўйилиб, жараёндаги фикрларга эътибор қаратилди.\nВалюта олиб кириш чекловларсиз амалга оширилади\nЯнги таҳрирдаги қонун аввалгисидан бир қатор янги меъёрлар ва механизмлар билан тўлдирилгани билан аҳамиятлидир. Хусусан, унда валютани тартибга солиш ҳамда валютани назорат қилиш тизимининг ягоналиги белгилаб қўйилди. Бу борада давлат сиёсатини амалга оширишда иқтисодий чораларнинг устуворлиги акс эттирилди.\nҚонунда мамлакатимиз ҳудудида чет эл валютасини сотиб олиш ва сотиш белгиланиб, бу фақат Ўзбекистон Республикаси банклари орқали амалга оширилиши баён этилган. Ўзбекистон Республикаси валютасининг чет эл валютасига нисбатан курсини аниқлашда фақат бозор механизмларидан фойдаланилади.\nТаҳлиллар шуни кўрсатдики, аксарият давлатларда нақд валютани олиб чиқишда чекловлар амал қилади. Мисол учун, АҚШ, Россия, Қозоғистонда 10 минг долларгача, Буюк Британия, Австрия, Бельгия, Францияда 10 минг еврогача нақд валютани чекловларсиз олиб чиқиш мумкин. Бундан ошган қисмига деклорация тўлдирилади.\nХорижий тажрибага мувофиқ, эндиликда жисмоний шахслар чет эл нақд валютасини Ўзбекистон Республикасига олиб кириши чекловларсиз амалга оширилади. Ўз навбатида, чет эл нақд валютасини олиб чиқиш чекловларсиз 100 миллион сўм эквивалентдан ортиқ бўлмаган суммада бўлиши керак. Бу амалиётлар юридик шахслар томонидан амалга оширилиши эса тақиқланади. Нақд валютани белгиланган эквивалентдан ортиқ суммада олиб чиқиш Вазирлар Маҳкамасининг тегишли тартибига мувофиқ амалга оширилади.\nМажбурий тўловлар фақат сўмда ундирилади\nЭндиликда Ўзбекистонда товарлар, ҳисоб-китоблар ва бошқа хизматлар миллий валютада амалга оширилади. Бунда жисмоний ва юридик шахсларни валюта курси ўзгариши билан боғлиқ хатарлардан ҳимоя қилиш кўзда тутилган.\nБундан ташқари, миллий валютанинг мавқеини кучайтириш мақсадида давлат божлари, йиғимлар ва бошқа мажбурий тўловлар фақат сўмда ундирилади. Шунингдек, товар ва хизматлар учун нархлар ҳамда жамиятларнинг устав капиталига қўйиладиган минимал талаблар ҳам фақат миллий валютада ўрнатилади.\nРезидент ва норезидентлар томонидан чет эл валютасидаги ўз маблағларини эркин тасарруф этиш кафолатланади. Қонун билан валюта операциялари билан боғлиқ бир қатор рухсат бериш тартиботлари бекор қилинди. Масалан, жисмоний шахслар томонидан хорижда чекловларсиз ҳисобварақлар очишга рухсат берилди. Яъни эндиликда сиз бирор бир давлатда ҳисобварақ очмоқчи бўлсангиз, бунинг учун Марказий банкдан рухсат олишингиз шарт эмас.\nХудди шундай, авваллари хорижга чиқиб, қайтишда ҳисоб варақларидаги қолдиқларни ёпиш керак бўларди. Бироқ буни назорат қилишнинг иложи йўқ эди. Албатта, назорат қилиб бўлмайдиган тартиб бўлиши мантиқсизлик эмасми? Энди бундай чекловга барҳам берилди.\nЎзгаришлар валюта “қора бозорига” таъсир қилмайдими?\nАсло! Мисол учун, валюта тартибга солинган кейинги йилларда унинг банк орқали олди-сотдиси камайгани йўқ. 2018 йилда жисмоний шахслардан 2,7 миллиард доллар валюта сотиб олинган бўлса, 1 миллиард доллар сотилган. Жорий йилнинг ўтган даврида эса 2,8 миллиард жисмоний шахслардан харид қилинган бўлса, 1,2 миллиард валюта сотилган.\nШу каби янгиликлар ва ўзгаришлар туфайли қонуннинг янги таҳририда валюта операцияларининг амалиётдаги мавжуд турлари қамраб олинди ҳамда қонунчиликдаги ҳавола қилувчи нормалар максимал даражада қисқартирилди. Мазкур қонун тўғридан-тўғри амал қилувчи ҳужжат бўлади.\nКўришлар сони: 1118


1 март, 2020, 13:44\nМуборакликлар селекция ишларини давом эттирмоқда.\nСуперлига дебютанти Муборакнинг “Машъал” клуби дастлабки турда ўз майдонида Жиззахнинг “Сўғдиёна” жамоасини 3:0 ҳисобида тор-мор келтирганидан яхши хабардорсиз.\nМаълумки, чемпионатимизда трансфер ойнаси 7 мартга қадар давом этади. Шу боис клубларимиз ушбу муддатгача таркибга яна янги ўйинчиларни қўшиб олиш имкониятига эгалар.\nШу кунларда эса “Машъал” сафига яна бир янги футболчи қўшилиши кутилмоқда. Аниқроғи муборакликлар ҳужум чизиғидаги рақобатни мустаҳкамлаш мақсадида туркманистонлик ҳужумчи Дидар Дурдиевни таклиф қилмоқда. 1993 йилда туғилган ушбу футболчи Туркманистон миллий терма жамоаси аъзоси ҳисобланади.\nЯқинда эса у Наманганнинг “Навбаҳор” жамоасининг йиғинларида ҳам иштирок этганди. Шу кунгача Дурдиев “Ашхабод”, “Олтин Аср”, “Хазина” ҳамда “Ахал” каби жамоаларда тўп сурган. Агар томонлар ўзаро келишувга эришишса, Дурдиев “Машъал” шарафини ҳимоя қилади.


Ошқовоқ таркиби озуқавий толаларга бой, унда А, С, Е, К, Т ва В гуруҳи витаминлари бор. Яна ушбу сабзавотда калий, кальций, фосфор ва темир моддалари ҳам мавжуд.\nОшқовоқнинг кўплаб фойдали жиҳатлари маълум. Биринчидан, ошқовоқ энг яхши парҳезбоп маҳсулот. Таркибидаги озуқавий толаларга бойлиги сабаб организмдан зарарли шлакларни чиқариб ташлайди. Бундан ташқари, унда А, С, Е, К, Т ва В гуруҳи витаминлари бор. Яна ушбу ажойиб сабзавотда калий, кальций, фосфор ва темир моддалари мавжуд.Тиббиёт фанлари доктори, парҳезшунос Михаил Гинзбург РИА Новостига қовоқни қиш фаслида истеъмол қилишнинг фойдали хусусиятлари ҳақида сўзлаб берди.Гап шундаки, қовоқ таркибида шамоллашга қарши аскорбин кислотаси бор. Шу сабаб қовоқ препарат тайёрлашда ҳам ишлатилади. Қиш фаслида инсонда чарчоқ ҳисси ошади, стрессга таъсирчанлик кучаяди. Ушбу сабзавот таркибидаги В гуруҳи витаминлари чарчоқ ва уйқусизликда яхши таъсир кўрсатади. Шунинг учун уйқудан олдин бир стакан қовоқ шарбатини истеъмол қилиш ҳам фойдали.“Қовоқ шарбати ва пистаси эркаклар саломатлиги учун ҳам фойдали жиҳатларга эга. Бундан ташқари, аёллар организмига ҳам ижобий таъсир кўрсатади. Масалан, қовоқ ҳомиладор аёлларнинг ҳар кунлик рационида бўлиши лозим. Чунки у токсикозни енгил ўтказишда ёрдам беради”, - дейди мутахассис.Хусусан, ошқовоқ қишда терини яхши ҳолатда сақлашда кўмак беради. Таркибидаги фаол А ва Е витаминлари туфайли косметологияда, тери қаришини олдини олишда кенг қўлланилади.\nфойдали, фойдали маҳсулотлар, шифокорлар тавсияси, шифокор\n© Sputnik / Таисия Воронцова / Фотобанкка ўтишАграрная выставка\nОшқовоқнинг фойдали хусусиятлари туфайли ундан ҳатто тиббиётда шамоллаш касалликларини даволовчи препаратлар тайёрланади.\nОшқовоқнинг кўплаб фойдали жиҳатлари маълум. Биринчидан, ошқовоқ энг яхши парҳезбоп маҳсулот. Таркибидаги озуқавий толаларга бойлиги сабаб организмдан зарарли шлакларни чиқариб ташлайди. Бундан ташқари, унда А, С, Е, К, Т ва В гуруҳи витаминлари бор. Яна ушбу ажойиб сабзавотда калий, кальций, фосфор ва темир моддалари мавжуд.\nТиббиёт фанлари доктори, парҳезшунос Михаил Гинзбург РИА Новостига қовоқни қиш фаслида истеъмол қилишнинг фойдали хусусиятлари ҳақида сўзлаб берди.\n“Қовоқда шамоллаш ва грипп мавсумида зарур бўлган минераллар кўп”, дейди Гинзбург.\nГап шундаки, қовоқ таркибида шамоллашга қарши аскорбин кислотаси бор. Шу сабаб қовоқ препарат тайёрлашда ҳам ишлатилади. Қиш фаслида инсонда чарчоқ ҳисси ошади, стрессга таъсирчанлик кучаяди. Ушбу сабзавот таркибидаги В гуруҳи витаминлари чарчоқ ва уйқусизликда яхши таъсир кўрсатади. Шунинг учун уйқудан олдин бир стакан қовоқ шарбатини истеъмол қилиш ҳам фойдали.\n“Қовоқ шарбати ва пистаси эркаклар саломатлиги учун ҳам фойдали жиҳатларга эга. Бундан ташқари, аёллар организмига ҳам ижобий таъсир кўрсатади. Масалан, қовоқ ҳомиладор аёлларнинг ҳар кунлик рационида бўлиши лозим. Чунки у токсикозни енгил ўтказишда ёрдам беради”, - дейди мутахассис.\nХусусан, ошқовоқ қишда терини яхши ҳолатда сақлашда кўмак беради. Таркибидаги фаол А ва Е витаминлари туфайли косметологияда, тери қаришини олдини олишда кенг қўлланилади.


Видео: Марғилон шаҳридаги бозорда ёнғин содир бўлди\n13:50 / 09.06.2019\n9 июнь куни Фарғона вилояти Марғилон шаҳридаги собиқ ТПЗ бозорида ёнғин содир бўлди. Ёнғин тунги соат 02:00 атрофида рўй берган. Фарғона вилоят Фавқулодда вазиятлар бошқармаси ва Фарғона ИИБ маълумотига кўра, ёнғинни бартараф этиш учун барча тегишли ташкилотлар жалб қилинган, қурбонлар йўқ.\n«2019 йил 9 июнь куни соат 02:05да Марғилон шаҳар «Пичоқчи» МФЙ Хиёбон кўчаси 174-уйда жойлашган «Марғилон Умумий Улгуржи Савдо комплекси» МЧЖга қарашли озиқ-овқат савдо биносида (ёпиқ бозор) ёнғин содир бўлган.\nЁнғин бўлган жойга соат 02:10да етиб борилган, соат 05:40да олов ўчирилган. Ёнғинга жами 22та ёнғин ўчириш техникалари (19та асосий, 3та махсус), 2та махсус авария-қутқарув техникаси жалб этилган.\nЁнғин содир бўлган савдо комплексининг умумий майдони 10440 м2 (72х145 м) бўлиб, ёнғин натижасида бинонинг тахминан 1575 м2 (35х45 м) майдонидаги озиқ-овқат, парфюмерия маҳсулотлари ва хўжалик моллари ёниб зарарланган, 8825 м2 майдон сақлаб қолинган», дейилади Фарғона вилояти ҳокимлиги матбуот хизмати хабарида.\nЁнғин содир бўлган жой Ўзбекистон Республикаси Фавқулодда вазиятлар вазирлиги Ёнғин хавфсизлиги Бош бошқармаси томонидан ўрганиб чиқилган.\nЁнғин натижасида тан жароҳати олган ва вафот этганлар йўқ.\nҲозирда ёнғиннинг келиб чиқиш сабаблари ва етказилган зарар миқдорини аниқлаш бўйича суриштирув ишлари олиб борилмоқда.\nЧустда очиқ оловдан фойдаланишдаги эҳтиётсизлик ёнғинга сабаб бўлди\nСтатистика қўмитаси бозорлардаги нарх-наво тўғрисида маълумот берди


«Аслида буни илгари ўзи тан олган». Байден яна Путинни қотил деб ҳисоблаш-ҳисобламаслиги ҳақидаги саволга жавоб берди - Daryo\n19:09, 15.06.2021 23566\n«Аслида буни илгари ўзи тан олган». Байден яна Путинни қотил деб ҳисоблаш-ҳисобламаслиги ҳақидаги саволга жавоб берди\nПутинни қотил деб ҳисоблаш-ҳисобламаслиги ҳақидаги ўз гапларини яна бир бор изоҳлади. Бу ҳақда ундан Брюсселдаги НАТО штаб-квартирасида бўлиб ўтган матбуот анжуманида сўрашди.\nРоссия президентининг NBC News телеканалига берган интервьюси ушбу савол такрорланишига сабаб бўлди. Интервьюда ундан қотил ёки йўқлиги сўралганда Путин кулиб юборган.\nБайден бунга у ҳам кулишини айтди. Сўнгра тўғридан-тўғри «Демак, уни ҳалиям қотил деб биласизми?» деган саволга Байден қуйидагича жавоб берди:\n«Фикримча, унинг ўзи бу саволга жавоб қандай бўлишини аниқ билдирди. Ўтмишда Путин аслида буни тан олган деб ҳисоблайман — у қилиши мумкин бўлган ёки қилган баъзи ишлар бўлган. Илгари менга ушбу савол жонли эфирда берилганда, мен холис жавоб бердим. Аммо бу биз ўтказадиган учрашув нуқтаи назаридан у қадар муҳим эмас деб ўйлайман».\nБундан ташқари, Байден Путиннинг сиёсатчи Алексей Навальнийнинг қамоққа олиниши ҳақидаги баёнотларини шарҳлар экан, россиялик мухолифатчининг қамоқхонада ўлим топиши фожиа бўлишини таъкидлади.\n«Навальнийнинг ўлими Россия асосий инсон ҳуқуқларини ҳурмат қилмаётганининг яна бир белгиси бўлади. Бу фожиа бўлади. Менинг фикримча, бу унинг бутун дунё билан ва мен билан бўлган муносабатларига фақат зарар етказади», — деди Байден.\n17 март куни АҚШ президенти Жо Байден АБC телеканалига берган интервьюсида журналистнинг «Россия президенти Владимир Путинни қотил деб ҳисоблайсизми?» — деган саволига тасдиқ жавобини берганди. «Ммм, ҳмм, ҳа», — дея жавоб қилган Байден ундан интервью олаётган Жорж Стефанополуснинг саволига. Кремль эса Жо Байденнинг Владимир Путин ҳақидаги баёнотларини «жуда ёмон» деб ҳисоблашини айтган.\nЭслатиб ўтамиз, Путин ва Байденнинг саммити 16 июнь куни Женевадаги La Grange вилласида бўлиб ўтади.\n«Бизда кимнидир ўлдириш одати йўқ». Владимир Путиннинг NBC News’га берган интервьюсидан асосий маълумотлар\n23:32, 07.09.2021 127454\n20:36, 01.09.2021 102958\n11:16, 14.09.2021 84032\n19:59 Бугун 1594\n19:38 Бугун 9608\n19:17 Бугун 9314\n18:49 Бугун 6019\n07:17, 25.09.2021 115706\n18:30, 24.09.2021 81714\n22:37, 24.09.2021 64309\n12:27, 25.09.2021 63195


Жараён 25.06.2019 202\n26 июнь - Бутунжаҳон гиёҳвандликка қарши кураш куни\nёхуд борса келмас йўлдан огоҳ бўлайлик\nЙилдан-йилга бутун курраи заминга кенг тарқалаётган гиёҳвандлик иллати бугун ҳаммани ташвишга солаётгани сир эмас. Унга қарши кураш эса ҳамон кутилган самарани бергани йўқ.\nБирлашган Миллатлар Ташкилотининг маълумотларига кўра, дунёда 500 миллиондан ортиқ одам гиёҳвандлик балосига йўлиққан. Уларнинг аксарият қисмини 30 ёшгача бўлганлар ташкил этади. Ушбу "заҳри қотил" ҳар йили 200 минг нафардан зиёд кишининг умрига зомин бўлмоқда.\nАна шу муаммога бутун ҳамжамият эътиборини қаратиш, гиёҳвандликка қарши курашни кучайтириш мақсадида Бирлашган Миллатлар Ташкилоти 1987 йил 7 декабрдаги қарори билан 26 июнь - Бутунжаҳон гиёҳвандликка қарши кураш кунини эълон қилди.\n- Гиёҳвандликнинг оқибатлари қуйидагиларда намоён бўлади, - дейди вилоят ички ишлар бошқармаси ходими Дилшод Акбаров. - Бу иллат ботқоғига тушган одам, иқтисодий жиҳатдан олиб қарасак, "заҳри қотил" учун кўп маблағ сарфлаши, даромадларидан айрилиши, уйидаги қимматбаҳо буюмларни сотиб битириши, ишсиз қолиши, кўпчиликдан қарздор бўлиши, охир оқибат оиласидан, фарзандларидан ажралиши турган гап. Ҳуқуқий жиҳатдан эса ўзи билиб билмай, идрок қилмай жиноят қилиши, турли бузғунчи тўдалар таъсирига тушиб қолиши мумкин. Гиёҳвандликнинг тиббий асоратлари эса бутун организм, айниқса, марказий нерв системаси, руҳиятга таъсири билан характерланади. Булардан ташқари гиёҳванд кишилар миллий урф-одат, қадриятлардан, ор-номус, ҳаё, уялиш, тортиниш, раҳм-шафқат, меҳр-оқибат каби тушунчалардан бегоналашиб кетади.\nШундай экан, бу иллатга қарши аввало ҳар бир инсон ўзи онгли равишда курашиши керак. Ҳуқуқни муҳофаза қилиш органлари эса бу ишни мунтазам амалга ошириб келаяпти. Хусусан, доимий ўтказиб келинаётган "Қорадори" операцияси давомида таркибида гиёҳванд моддалар бўлган ўсимликларни ғайриқонуний равишда етиштириш, сақлаш, ўтказиш ва сотиш каби қатор ҳолатлар аниқланмоқда.\n- Вилоятимиз ҳудудида наркотик моддаларнинг ноқонуний айланишига қарши кураш ҳамда гиёҳвандликнинг олдини олиш мақсадида ички ишлар ходимлари томонидан олиб борилган тадбирлар натижасида жорий йилнинг ўтган даврида 84 та ҳолат аниқланди, - дейди Дилшод Акбаров. - Қонунга кўра, гиёҳвандлик моддаларини етиштириш, тайёрлаш, сақлаш, олди-сотдисида иштирок этиш, воситачилик қилиш, сотиш ва ҳоказолар учун тегишли жазолар белгиланган. Шунга кўра, аниқланган ҳолатлар бўйича 90 нафардан зиёд шахс жиноий жавобгарликка тортилди, улардан 40 килограммдан зиёд гиёҳвандлик моддалари далилий ашё сифатида олинди.\nГиёҳвандлик нафақат унга мубтало бўлган инсон учун, балки жамият учун ҳам оғир оқибатларни келтириб чиқаради. Бу "Заҳри қотил" сабаб бир инсон ҳаётининг издан чиқиши ортидан тирик етим болалар, ажримлар, жиноятлар, касалмандлар кўпайишида намоён бўлади. Ана шу оқибатлар ҳар қанча уқтирилмасин гиёҳванд моддалар билан боғлиқ хунук ҳолатларга аралашиб қолган одамлар камаяётгани йўқ. Улар орасида аёлларнинг учраши айниқса аянчли.\nКосонлик Роҳила Муртозаева (исм-фамилия ўзгартирилган) ана шулардан бири. Маълумотларга кўра, тезкор суриштирув ишлари натижасида унинг ҳовлисида 240 дона таркибида гиёҳвандлик моддаси мавжуд кўкнор ўсимлиги етиштирилаётгани аниқланган. Мазкур ҳолат юзасидан жиноят иши қўзғатилиб, тергов ҳаракатлари олиб борилмоқда.\nХулоса қилиб айтганда, гиёҳвандлик иллати илдизларига болта уриш кенг кўламли ҳамкорликни талаб этади. Шундай экан, атрофимизда юрган кимнингдир тубанлик ботқоғига ботмаслиги учун гиёҳвандликка қарши курашиш унинг йўлига ишончли ғов қўйиш барчанинг иши бўлиши лозим.


«Микрокредитбанк» ва «Халқ банки»нинг собиқ раиси қочаётганда қўлга олинди — Sof.uz\n19.02 15:25 6021 Ўзбекистон\nАТБ “Микрокредитбанк” бошқаруви собиқ раиси Муродулло Эшматовга нисбатан жиноят иши қўзғатилиб, қамоққа олинган. Бу ҳақда “jahon.uz” сайти ўз манбаларига таяниб, хабар тарқатди.\nУнга кўра, “банкир” мансаб ваколатини суиистеъмол қилиш, мансаб сохтакорлиги, ўзгалар мулкини ўзлаштириш ва пора олишда гумонланмоқда. Алоҳида қайд этилишича, М. Эшматов ўзига нисбатан жиноят иши очилганини билгач, қочишга уринади, “...аммо олиб борилган тезкор тадбир натижасида у қўлга олинган ва вақтинчалик эҳтиёт чораси сифатида қамоққа олинган”.\nМуродулла Эшматов фаолияти давомида Марказий банк раиси ўринбосари, Сирдарё вилояти ҳокимининг биринчи ўринбосари, акциядорлик тижорат “Халқ банки” бошқарув раиси каби масъул лавозимларда ишлагани айтилади.\nУ 2019 йилнинг октябрь ойида “Микрокредитбанк” АТБ бошқаруви раиси этиб тайинланган эди. Кўринадики, охирги иш жойидаги фаолияти тўрт ойга етмаган.\nМикрокредитбанк жиноят иши\nБугун, 10:48 1129 Ўзбекистон\n1.04 10:12 300 Ўзбекистон\n31.03 11:06 767 Жамият\n19.03 13:22 500 Ўзбекистон


Мусулмон оилаларга либерал ҳужум, исломий оила тушунчаларини бузиб унинг қийматини йўқотиш орқали уни изидан чиқариш - | Hizb-Uzbekiston.info\nHome›МАҚОЛАЛАР›Мусулмон оилаларга либерал ҳужум, исломий оила тушунчаларини бузиб унинг қийматини йўқотиш орқали уни изидан чиқариш\n“У сизларни бир жондан яратган ва ором олсин учун ундан жуфтини яратган Зотдир”. (Аъроф: 189)\nАллоҳ Субҳанаҳу ва Таоло бугун миллиардлаган эркак ва аёлларни ташкил этаётган инсониятнинг ўзагини оила ташкил этишини талаб қилаётганини ушбу оятлар орқали эслатади.\nАраб тилининг изоҳли луғатларида эслатиб ўтилганидек, оила – бу совутдир. Унинг воситасида инсоннинг мавжуд бўлишига солинадиган таҳдидлардан ҳимояланилади, шахсни мустаҳкамлайди, инсонга эркаклар ва аёллар ўртасидаги муносабатлар асосларини, одоб-ахлоқ қоидаларини ўргатишда катта ўрин эгаллайди. Шунинг учун Шариат оилани режалаштиришда, турмуш ўртоғини қандай танлашдан бошлаб фарзандлар тарбиясига қадар ғамхўрлик қилди.\nОиланинг йўқолиши жамиятни ҳалокатга олиб келади, унинг билан бирга Умматни ҳам, буни ҳатто ғарб мутафаккирлари ҳам эътироф қилишади. Инглиз тарихчиси – Арнольд Тойнби, тараққиётнинг инқирозга юз тутиши ва унинг оқибатлари ҳақида ёзган китобида шундай дейди: “тараққиётнинг таназзулига таъсир кўрсатувчи кенг тарқалган ҳодисалар:\nАёлларнинг ўз уйларидан кўчаларга чиқиши;\nУларнинг бола тарбиясидан узоқлашишлари”.\nНемис тарихчиси Освальд Шпенглер шундай ёзган эди: “Агар аёл кўчага чиқса, ўз эҳтирослари ва инжиқликларига берилиб, ўз оилаларини тарк этсалар, тараққиёт таназзулга юз тутади, жамият эса қадр-қийматини йўқотади.\nБугунги кунда икки маданият кураши, аниқроғи, Ислом ва капитализм ўртасидаги кураш авжига чиқди. Ва бу Усмонийлар давлатининг қулаганига юз йил ўтганига, мусулмон оламини эса майда миллий давлатларга парчалаб ташланганига қарамай содир бўляпти. Шунга қарамай, Исломга, унинг дунёқараши, тузуми ва маданиятига бўлган адоват янада кучаймоқда ва яна бунга қўшимча Ғарбнинг адовати энди мусулмон оилаларга қаратилди. Чунки жамиятни этник гуруҳларга бўлиб ташлаш сиёсати қабул қилинган эди. Бу сиёсат шакли жиҳатидан ўзида тоғутчиликни акс эттирган Фиръавн сиёсатига ўхшайди.\nУларнинг ҳужуми қандайдир йўналиш олиши ва таъсирга эга бўлиши учун либерализм ғояси билан қуролландилар. (“Либерализм” лотин тилидан “эркин” маъносида келади, инсоннинг дин, урф-одат, давлат тарафидан қўйилган чекловлардан озод бўлиши ҳамда, шахс ва жамият эркинлигига эришиш учун ислоҳотлар олиб бориш) Чунки либерализм инсондаги худбинликни кучайтиришга, уни бирдамлик ва ўзаро ёрдам руҳидан маҳрум қилишга, уни бошқасига бир томчи ҳам раҳм-шафқат кўрсатмай ташланадиган йиртқич ҳайвонга айлантиришга қодир.\nЛиберализм жиноятчилар қўллайдиган усуллардан бири бўлиб, ташқаридан ялтироқ қоғозга ўралган, ичидан эса чирик ва жирканчдир. Либерализм бир қарашда инсон ҳуқуқлари ва шахсий эркинликларини мустаҳкамлашга чақиради, аммо якуний натижа – ижтимоий тартибсизликлар ва хокимиятсизликдир.\nЛибераллардан бири эътироф қилишича, зўравонликка чақираётган ҳар кимни, ҳатто бу “зўравонлик” ни Қуръон оятлари кўрсатса ҳам оёқлари остида эзиб ташлаш керак. Либераллар бу ерда зинокорни тошбўрон қилиш, ўғрини қўлини кесиш каби шаръий қоидалари назарда тутишади. Либераллар динга ҳужум қиларкан, ким унга амал қилаётган бўлса уни ривожланишдан тўхтаб жаҳолатда қолиб кетган ва ғайриихтиёрийликда айблайдилар. Либераллар ўзларининг тадқиқотларини аёлларга оид масалалар билан боғлашади, яъни, унинг мавқеи, ҳуқуқлари, уларнинг эркаклар билан тенглиги. Улар аёлларни ғарб йўналиши бўйича кетишларига тўсқинлик қиладиган чекловлардан халос қилишга ҳаракат қилади, масалан: эркак ва аёлнинг аралашиши (ихтилот), лесбиянлик, аёлнинг аврат жойларини очишлиги – буларнинг ҳаммаси “аёлларнинг қадр-қимматини ҳимоя қилиш” деб номланган муаммони келтириб чиқариш мақсадида қилинади.\nШуни таъкидлаш керак-ки, либерал қарашларнинг диққат эътибори аёлга қаратилган, бунинг сабаби шундаки, улар аёлни мусулмон жамиятининг жон томири деб тушунадилар, чунки у ҳаммага мумкин бўлишга рози бўладиган ғарб аёлидан тубдан фарқ қилади. Шунинг учун либераллар\nАёлларни ўзларига мойил қилиб оғдиришга\nУни диндан узоқлаштириш устида фаолият олиб борадилар.\nБуларнинг ҳаммаси эркинлик ва тенглик деб аталмиш саробнинг орқасидан қувишга ундаш, шу билан оила ва жамиятни барбод қилиш мақсадида қилинади.\nМусулмон оилаларга бўлаётган либерал ҳужумлар янгилик эмас, у ҳатто Усмонийлар давлати қуламасдан аввал, уларга ғарб мафкуравий ҳужумлари бостириб келиши билан бошланган эди. Айнан шу вақтда Исломдаги ижтимо низомини катта қисмини сақлаб қолган ҳолда кўпхотинликни таъқиқлаш, талоқ ҳукмларини ўзгартириш талаблари пайдо бўлган эди.\nАммо бугунги ҳужумлар ўтмишдаги ҳужумлардан ҳам кучайиб кетди, чунки куфр далатлари БМТ ҳомийлигида “Аҳоли” шиори остида конференциялар ўтказа бошладилар. Бу конференцияларда оиладаги ҳар бир шахснинг ҳуқуқий ҳолати тегишли бўлган масалалар кўтарилди. Ғарб лойиҳасининг ўзи “Ижтимоий муҳандисликни оила ва жамиятга қайтариш” мавзусини кўтармоқда.\nАҳоли нуфуси ва ривожланиши бўйича халқаро конференция, 1994 йил сентябрь ойида Қоҳирада бўлиб ўтди.\nАёлларнинг аҳволи ҳақидаги конференция 1995 йилнинг сентябрь ойида Пекинда бўлиб ўтди.\nБундай анжуманларнинг барчаси ғарб қадриятлари тизимини глобаллаштириш, яъни бутун дунёга ёйиш ва буни дунёдаги барча жамиятларга инсон ҳуқуқлари, аёллар ва болалар ҳуқуқлари баҳонаси билан зўрлаб ўтказиш мақсадида қилинади. Улар оилани режалаштириш масаласини Ғарбнинг бевосита аралашувини талаб қиладиган масала сифатида кўришни бошладилар. Бу ерда беихтиёр ўзимизга савол берамиз: қачондан бошлаб умуминсоний қийматлар таъмагир, ғаразли капиталистик тузумнинг биринчи даражали иши ва мақсадига айланиб қолди? Ахир ахлоқий, маънавий, инсонпарварлик қадриятлари тан олинмаган жаамиятларнинг “оила” тушунчасига аралашишлари тўғри бўладими?\nҒарб оиласи, агар у ҳақиқатан ғарбники бўлса, унда у оилада бирлик йўқлигидан, оталар ва ўғиллар ўртасидаги муносабатларнинг ёмонлигидан, бир жинс вакилларининг жинсий алоқаларидан, руҳий касалликлардан азият чекади. Бизни ўзларининг наслсизлик дастурларига жалб қилиб туриб, сўнгра тўлғоқ қачон бошланар экан деб кутишлик беъманилик эмасми?\nШунинг учун Ғарбнинг мусулмон оилага қилаётган ҳужумининг моҳияти шундан иборатки, мусулмонларнинг ўсиб келаётган ёш авлодга бўлган қарашларига қарши курашиш, шу билан бирга динимизга ёт бўлган нарсаларни ҳамма ерда, жумладан, болаларда ҳам юзага келтиришдир. Ғарб исломий одоб-ахлоқ қоидаларини йўқ қилиш ва уни манфаатпарастликка айлантириш мақсадида ахлоқсизликни таълим дастурлари, оммавий ахборот воситалари, ҳатто мультфильмлар орқали ёймоқда.\nПекин декларациясининг мазмунига келсак, улар ҳукуматга бунга амал қилиш мажбуриятини юкладилар,бундан ташқари – ҳисобот беришга бурчлилик ва назоратни олиб боришни талаб қилдилар. Гап қуйидаги ишлар тўғрисида боради:\nБиологик тафовутларни ҳисобга олмаган ҳолда инсоннинг жинс танлаш эркинлиги тўғрисида;\nБир жинслиларнинг никоҳини тан олиш;\nФарзанд асраб олганларни ва лесбиянларни сунъий уруғлантириш орқали дунёга келган болаларни уларнинг фарзандлари деб тан олиш;\nСуррогат (бошқа оила учун фарзанд туғиб бериб оналикни даъво қилмасликка рози бўлган аёл) оналикни тартиблаштириш.\nУшбу ҳужжат эрта қурилган никоҳни ҳам қоралайди, чунки у ёш қизларни ноқонуний жинсий яқинлик қилишлик, никоҳсиз ҳомиладор бўлишларига тўсқинлик қилади. Ҳамда жинслар ўртасида камситишсиз тенгликни тасдиқлади.\nУшбу келтирилган парчаларга эътибор берсак, Ислом маданияти билан кураш кетяпти ҳамда мусулмон оила ва жамиятни вайрон қилиш орқали Ғарб маданияти бизларга сингдириляпти деб тасдиқлаш мумкин. Пекин декларацияси ўзининг бошланишини аёлларга нисбатан камситилишнинг барча шаклларига барҳам тўғрисидаги Конвенциядан (CEDAW) олади, бу сиёсий фитначилар даврида Тунис тарафидан қабул қилинган эди. Вақти-вақти билан қўлланилаётган қонунлар Ғарбнинг Уммат ўғилларини ғояларига кўндириш учун ўз режаларини ўн йиллик тайёргарликдан сўнг амалга ошириш механизми бўлиб хизмат қиляпти, холос. Охир-оқибат, айнан шу Уммат ўғиллари замонавийлик номи билан Ғарбнинг манфаатларига хизмат қиладиган бир ҳовуч янгидан тайёрланган либералларни ташкил қилиб бу ғояларни киргиздилар. Иш шунчаликка бориб етди-ки, улар Қуръон оятларини нотўғри таъвил қилишга ўтдилар.\nБу ерда дарров савол туғилади: агар улар диний матнларни далил сифатида келтираётган бўлсалар, унда қандай либерализм ҳақида гапиряптилар? Улар бу жиноятлари билан ўз мақсадларига эришдиларми? Улар ҳақида Аллоҳ Субҳанаҳу ва Таоло шундай дейди:\n“Бу уларнинг Аллоҳ нозил қилган нарсаларни хуш кўрмаганлари сабабидандир. Бас, У Зот амалларини ботил қилди”. (Муҳаммад:9)\n“Шундай қилиб, жиноятчиларнинг йўли ошкор бўлиши учун оятларни муфассал баён қиламиз”. (Анъом: 55)\nБугун либерал ҳужумлар мусулмон оиласини жарлик ёқасига олиб келди. Жамиятимиздаги воқеъликка назар солсак, турли даражадаги оилалар тўқнашган муаммолар ва хавфларнинг кўламини ҳис қиламиз. Бунинг сабаби – уларни ҳимоя қилиб, ғамхўрлик қиладиган Исломнинг илоҳий тузумининг йўқлигидир. Чунки фақат у иқтисодиёт, ижтимо тузумида, сиёсатда, таълим ва соғликни сақлаш соҳаларида адолатли қонунларга эга. Бизнинг ҳолатимиз қуйидаги оятда баён қилинган:\n“Ким Менинг зикримдан юз ўгирса, албатта унга торчилик ҳаёти бўлур ва Қиёмат куни уни кўр ҳолида тирилтирурмиз” (Тоҳа: 124)\nАгар Умматнинг ҳокимият тепасига келиши чўзилиб кетса, у ҳолда бу жиноятчи режимлар бизнинг юракларимизни суғуриб оладилар. Шунинг ҳар бир мусулмон ва муслимага уларнинг сиёсатини, сиёсатининг механизм ва воситаларини фош қилиш вожибдир.\nМахсус Ҳизб ут-Таҳрирнинг Марказий ахборот бўлими учун\nTagsисломий оилалиберал ҳужум\nҚашшоқлаштириш ва оч қолдириш сиёсати!


05:00 / 14.01.2017 4789 pdf Ўқиш режими + -\nАллоҳ таоло: «Батаҳқиқ, ким Закотла покланса ва Роббиси исмини зикр қилса нажотга эришур», деган. Касир ибн Абдуллоҳ у отасида, отаси бобосидан ррлардан ривоят қилинади: «Расулуллоҳ соллаллоҳу алайҳи васалламдан ушбу оят ҳақида сўралган эди. «Фитр садақаси нозил бўлган», дедилар». Ибн Хузайма ривоят қилган.\nШарҳ: Юқорида зикр қилинган оят фитр садақасининг фарзлиги ҳақидадир. Пайғамбаримиз соллаллоҳу алайҳи васаллам томонларидан баён қилингандан кейин ҳеч қандоқ гапу сўзга ўрин қолмайди.\nИбн Аббос розияллоҳу анҳудан ривоят қилинади: «Расулуллоҳ соллаллоҳу алайҳи васаллам фитр Закотини рўзадор учун беҳуда гап-сўз ва ҳаракатлардан покланиши ва мискинлар учун таомланиши бўлсин учун фарз қилдилар. Ким уни намоздан олдин адо қилса, у мақбул Закот бўлур. Ким уни намоздан кейин адо қилса, садақалардан бир садақа бўлур». Абу Довуд, Ибн Можа ва ал-Ҳоким ривоят қилган ва «саҳиҳ», деган.\nШарҳ: Фитр садақаси ва Фитр Закоти бир-бирининг ўрнига садақа ва Закот сўзлари бир-бирининг ўрнига ишлатилавериши айтиб ўтилган эди.\nСадақаи фитр мискинларга берилади|, улар уни таом қилиб ейдилар, хурсанд бўладилар. Ийд кунлари қувончларига-қувонч қўшилади. Шунинг учун ҳам ҳар ўлкада ўша ернинг энг кенг тарқалган таомидан садақаи фитр берилсин, дейилган. Шунда энг кўп одам манфаат олган бўлади.\nФитр садақаси ҳуру қул, эркагу аёл, ёшу қари, бою камбағал ҳамма-ҳаммага вожиб бўлади. Ўзида йўқларнинг номидан уларга нафақа бериш лозим бўлган шахслар беради.\nҲанафий мазҳаби бўйича пули-моли нисобга етган кишигина садақаи фитр бериши вожиб бўлади. Лекин амалда жумҳурнинг моли нисобга етмаганлар ҳам беравериши керак, деган гапи жорий бўлган.\nРивоятдарда баён этилишича Пайғамбаримиз соллаллоҳу алайҳи васалламнинг замонларида фитр садақаси хурмо, арпа, майиз, қурт ва буғдойдан берилган. Мазкур таомнинг қийматни берса ҳам бўлади. Аввал айтиб ўтилганидек, фитр садақаси рўзадан чиқиш муносабати ила бериладиган садақадир. Лекин қачон берилади ва қанча миқдорда берилади, каби саволларга келаси фаслдаги ҳадиси шарифлардан жавоб излаймиз.\nФИТР САДАҚАСИ МИҚДОРИ МАДИНА ЎЛЧОВИДА БИР СОЪДИР\nИбн Умар розияллоҳу анҳудан ривоят қилинади: «Расулуллоҳ соллаллоҳу алайҳи васаллам фитр Закотини хурмодан бир соъ, арпадан бир соъ миқдорида мусулмонлардан қулга ҳам, ҳурга ҳам, эрга ҳам, аёлга ҳам, кичикка ҳам, каттага ҳам фарз қилдилар. Уни одамлар намозга чиқишидан олдин адо этилдишига амр қилдилар». Бешовлари ривоят қилишган.\nШарҳ: Демак, фитр садақаси мусулмонларга вожиб бўлар экан қул-ҳур, аёл-эр, катта-кичик-ҳамма кшиларга вожиб бўлар экан.\nХурмодан бир соъ, арпадан бир соъ вожиб экан.\nАбу Саъд розияллоҳу анҳудан ривоят қилинади: «Набий соллаллоҳу алайҳи васалламнинг замоларида у(фитр садақаси)ни таомдан бир соъ ёки хурмодан бир соъ ёки арпадан бир соъ ёки майиздан бир соъ ёки қуртдан бир соъ берар эдик. Қачонки, Муовия келганда ва буғдой келганда: «Менимча манавининг бир мудди икки муддга тенг келади», деди». Бешовларидан ривоят қилишган.\nБошқа бир ривоятда: «Токи, Муовия ҳаж ёки умра қилиб келганда ва одамларга минбарда туриб гапирганда: «Менимча, албатта, Шомнинг икки мудд буғдойи бир соъ хурмога тенг келади», деди. Одамлар шу гапни ушлашди. Абу Саъид: «Аммо, мен бурун қандоқ бўлса шунда давом этмоқдаман», деди».\nШарҳ: Абу Саъид розияллоҳу анҳунинг «таомдан бир соъ», деган сўзларини баъзи кишилар «буғдой бир соъ», деб таъвил қилишган. Аммо, муҳаққақ уламолар бу гапни (таъвилни) нотўғри, дейишган.\nАбу Саъид розияллоҳу анҳу аввал садақаи фитр таомдан бир соъ бўлишини айтиб туриб, кейин унинг турларини-хурмо, арпа, майиз ва қурт, деб батафсил айтганлар. Ўша вақтда Хижозда буғдой истеъмоли оз бўлган, деярли бўлмаган. Шунинг учун у ерда кенг тарқалган тўрт хил таомнинг зикри келган. Кейинчалик буғдой ўсадиган жойлар ҳам мусулмон юртларга айланганидан кейин у Ҳижоз диёрида ҳам тарқалган. Буғдойнинг қиммати устун бўлгани унга талаб кучли эканлиги учун унинг ярим соъи бошқа таомларнинг бир соъига тенг қилинган.\nҲасан розияллоҳу анҳудан ривоят қилинади: «Ибн Аббос Рамазоннинг охирида Басранинг минбарида хутба қилиб: «Рўзанинг садақасини чиқаринг», деди. Одамлар билмагандек туришаверади. Шунда у: «Бу ерда аҳли Мадинадан ким бор?! Туринглар! Биродаринггизга ўргатинглар! Улар билишмас экан! Расулуллоҳ соллаллоҳу алайҳи васаллам бу садақани хурмо ва арпадан бир соъдан ва буғдойдан ярим соъ ҳар бир ҳуру қулга, эру аёлга кичигу каттага фарз қилганлар», деди.\nАли келганда баҳонинг арзонлигини кўриб: «Аллоҳ сизларга (ризқни) кенг қилиб қўйибди. Ҳар нарсадан бир соъ қилсангиз яхши бўларди», деди». Абу Довуд ва Насаий ривоят қилишган.\nШарҳ: Бу ҳадисда фитр садақаси Пайғамбаримиз соллаллоҳу алайҳи васалламнинг ўзлари томонида ярим соъ қилиб белгилангани айтилмоқда. Шу гапни Ҳанафий мазҳаби ҳужжат қилиб олган.\nИбн Умар розияллоҳу анҳудан ривоят қилинади: «Набий соллаллоҳу алайҳи васаллам: «Вазн - аҳли Макканинг вазни, (идиш) ўлчов - аҳли Мадинанинг ўлчови», дедилар». Насаий ва Абу Довуд ривоят қилишган.\nШарҳ: Аҳли Макка тижорат аҳли бўлганлари учун улар тош-тарози билан иш юритишга уста бўлишган ва тош-торозилари яхши йўлга қўйилган. Шунинг учун вазнга иш тушган пайтда Макканинг вазнига мурожаат қилингани яхши.\nМадина аҳли зироат, деҳқончилик билан машғул бўлганлари учун уларда донлари идиш билан ўлчаш яхши йўлга қўйилган.\nУларда мудд, қадоқ, соъ каби аниқ ўлчовли идишлар тўғри ўлчов гаровидир. Шунинг учун дон ва донга ўхшаш маҳсулотларни ўлчашда Мадина аҳлининг ўлчов идишлари қўлланса яхши бўлади.\nБу ривоят фитр садақасини беришда таомларни ўлчашга эҳтиёж тушиши учун шу фаслда келтирилган.\nҲанафий мазҳабида фитр рўзасини таом бўладиган нарсанинг ўзи билан бериш шарт эмас, қийматини берса ҳам бўлади, дейилган.\nФитр садақаси мусулмон мискинларга берилади. Берилганда ҳам фитр садақаси йиғилган юртнинг мискинларига берилиши айни муддаодир.\nФитр садақасини Исломга қарши кофир одамга, муртад(диндан қайтган)га, фисқ ишларини очиқ-ойдин қилиб юрувчи фосиққа, бойга, соғ-саломат, ишлашга қодир бўлатуриб ишламай юрганга, ўз ота-онасига, боласига ва хотинига бериб бўлмайди.\nАллоҳ таоло: «Батаҳқиқ, ким Закотла покланса ва Роббиси исмини зикр қилса нажотга эришур», деган.\nКасир ибн Абдуллоҳ у отасида, отаси бобосидан ррлардан ривоят қилинади: «Расулуллоҳ соллаллоҳу алайҳи васалламдан ушбу оят ҳақида сўралган эди. «Фитр садақаси нозил бўлган», дедилар». Ибн Хузайма ривоят қилган.\nИбн Умар розияллоҳу анҳудан ривоят қилинади: «Расулуллоҳ соллаллоҳу алайҳи васаллам фитр Закотини хурмодан бир соъ, арпадан бир соъ миқдорида мусулмонлардан қулга ҳам, ҳурга ҳам, эрга ҳам, аёлга ҳам, кичикка ҳам, каттага ҳам фарз қилдилар. Уни одамлар намозга чиқишидан олдин адо этилдишига амр қилдилар».\nАбу Саъд розияллоҳу анҳудан ривоят қилинади: «Пайғамбар соллаллоҳу алайҳи васалламнинг замоларида у(фитр садақаси)ни таомдан бир соъ ёки хурмодан бир соъ ёки арпадан бир соъ ёки майиздан бир соъ ёки қуртдан бир соъ берар эдик. Қачонки, Муовия келганда ва буғдой келганда:\nБошқа бир ривоятда: «Токи, Муовия ҳаж ёки умра қилиб келганда ва одамларга минбарда туриб гапирганда:\nҲасан розияллоҳу анҳудан ривоят қилинади: «Ибн Аббос Рамазоннинг охирида Басранинг минбарида хутба қилиб: «Рўзанинг садақасини чиқаринг», деди.\nКиши хотини, катта боласи, бой бўлган ёш боласи номидан садақаи фитр бермайди. Бой бўлган ёш болага ўзининг молидан берилади.\nБахром 22:19 / 22.05.2020\nЖуда хам катта фойда олдим. Билимимни оширдим. Дустларимга хам тушунтириб куяман. Катта рахмат\n05:00 / 14.01.2017 10150\n05:00 / 14.01.2017 2280\nМана муштоқ бўлиб кутганимиз, баракотли Рамазон ойи хам кириб келди. Бу ой, ўзининг нури билан бошқа ойлар ичида алоҳида ўринга сазовордир.Рамазон ойининг гўзал давоми...\n2680 14:11 / 17.05.2018\n3292 05:00 / 14.01.2017\n1912 14:48 / 24.05.2018\n2417 17:16 / 08.06.2018\n1127 19:00 / 08.05.2019\n1032 19:00 / 07.05.2019


Эрон сунъий йўлдоши миссиясини якунлади\n14 апрел 2021, Тошкент вақти: 22:54\nЭрон давлат телевидениеси ўтган ой фазога учирилган мамлакатнинг биринчи сунъий йўлдоши ўз миссиясини ниҳоясига етказганини эълон қилди.\nЭрон телевидениеси мамлакат фазовий тадқиқотлар маркази ходими Асқар Иброҳимийнинг сунъий йўлдош ўз вазифасини муваффақиятли якунлади деган сўзларидан иқтибос келтирди.\nЭрон расмийсининг билдиришича, исломий инқилобнинг 30 йиллиги нишонланган айни кунда фазога учирилган сунъий йўлдош орбитада яна 38 кун қолади ва ундан сўнг атмосферага қайтарилади.\nСунъий йўлдошнинг фазога учирилиши ортидан халқаро майдонда расмий Теҳрон ўз ядровий қуролига эга бўлиш мақсадига яқинлашиб қолди¸ деган хавотирлар кучайди.\nЭрон эса ўз дастурлари тинчлик мақсадларига йўналтирилганини таъкидлаб келмоқда.


Оқ қўчқор, қора қўчқор – Bong.uz\nОқ қўчқор, қора қўчқор\nОзарбойжон адиби Анорнинг “Оқ қўчқор, қора қўчқор” номли қиссасини ўқиганман. Қисса “Малик Муҳаммад” номли халқ эртаги мотиви асосида ёзилган. Эртакда олис сафарга чиққан Малик Муҳаммаднинг олдидан битта оқ, битта қора қўчқор чиқади. У иккисидан бирига миниши керак. Агар оқ қўчқорга минса, ёруғликка, ўзи кўзлаган манзилга олиб боради. Қора қўчқорга ўтирса, уни ер остига, зулмат маконига олиб кетади.\nАнорнинг асарида эса, бош қаҳрамон, журналист Малик Муҳаммад рамзий маънода ҳар икки “қўчқор”га ўтириб, ўз юртининг ёруғ ва қоронғи келажагига саёҳат қилади.\nАсарнинг биринчи қисмида у Озарбойжоннинг ёруғ келажагини кўриб завқу шавққа тўлади. Бу пайтда Озарбойжоннинг барча муаммолари ҳал қилинган, ҳудудий яхлитлиги таъминланган, аҳолининг турмуш фаровонлиги Бирлашган Араб Амирликларидан ҳам ошиб кетган, мамлакат ҳам моддий, ҳам маънавий тарафдан юксак даражада тараққий этган, хуллас Озарбойжон орзудаги идеал давлатга айланганди.\nИккинчи қисмда эса журналист ўз юртининг энг ёмон сценарий асосидаги келажагини кўради. Яъни мамлакат яқин келажакда турли сиёсий кучлар таъсирида уч қисмга бўлиниб кетади: унинг биринчи қисмида журналистнинг қора чодрага ўранган, ўз эрки ва ҳуқуқларидан маҳрум аёли яшайди. Эркаклар тоат ибодат, пиру имомларга кўр-кўрона эргашган, мамлакат бир неча аср орқага кетиб қолган, ҳукумат экстремистик кучлар қўлига ўтиб кетган, хуллас юртнинг бу исми ўрта асрлардаги феодал тузумга қайтиб кетган. Журналистнинг ўғли мамлакатнинг коммунистлар бошқарувидаги қисмига тушиб қолганди. Ҳудудда ўтган асрнинг 30 йилларидаги атеизм, коммунистик қатағон авж олган, диний ва миллий қадриятлар тақиқланган, коммунистик ғоялар яна давлат мафкураси сифатида ўрнатилган эди. Бош қаҳрамоннинг қизи эса Озарбойжоннинг Ғарб демократияси таъсири остидаги бошқа бир ҳудудига ўтиб қолган. Бу ерда Ғарбга хос бўлган ЛГБТ, бир жинслилар никоҳи, казино, кабаре, жинсий инқилоб, оммавий маданият сингари иллатлар аҳоли учун одатий турмуш тарзига айланганди. Хуллас, бош қаҳрамон шу тарзда бутун бошли миллат, мамлакат парчаланиб, ўзлигидан, ўз қиёфасидан, эркиндан тамоман маҳрум бўлганини кўради.\nБу асарни ҳар гал ўқиганимда, унда Ўзбекистоннинг келажагига оид икки хил сценарий кўз олдимга келаверади. Ўзимни шу икки хил “сценарий” қаршисида турган бош қаҳрамондек ҳис қиламан.\nАйниқса, сўнгги бир неча йилда одамларимиз онгида юз бераётган ўзгаришлар, фикрий бўлинишлар мени ана шундай бадбин тасаввурларга чорлайди. Узоққа бормайлик. Яқин икки йил ичида Суриядан ҳукуматимиз ташаббуси билан 500 га яқин адашган аёллар ортга қайтарилди. Ҳали яна қанчаси Ироқда, Сурияда бошқа давлатлардан сарсон-саргардон. Қанча эркакларимиз пуч ғояларга эргашиб, қон тўкмоқда, қурбон бўлмоқда. Яна қанча минги турли минтақаларда бемақсад, қурол кўтариб изғиб юрибди. Яна қанча-қанча нохуш ҳолатлар кўз ўнгимизда юз берди. Қайсидир диний оқимлар таъсиридан Ватан, миллат, халқ каби тушунчалардан буткул юз ўгирганлар истаганча топилади. Бундан бир неча йил аввал пойтахт марказида террорчиларнинг қора байроғи илиб кетилгани ҳам катта мунозарага сабаб бўлганди.\nБундан бир ойча вақт илгари Амир Темур хиёбони атрофида юз берган шармандали ҳолатлар-чи? Куни кеча ЛГБТ мавзусини ҳатто тилга олишга ҳам уялар эдик. Бугун эса улар пойтахт марказида жавлон уришяпти. Бир гуруҳ “уларга эркинлик бериш керак, бу демократия тантанаси” деб бонг урса, яна бир гуруҳ уларни жисмонан йўқ қилишга чақирди. Натижада, уч-тўрт ҳарфли қавм раҳнамоси аёвсиз дўппосланди, кинода айтилганидек, “тухумлар, товуқлар, каптарлар, яна бир балолар бўп кетди”.\nКуни кеча парламентдаги тил муаммоларию, ортидан Халқлар дўстлиги майдонида собиқ империя байроғининг баланд кўтарилиши-чи?… Менимча, бу ўз тилини ҳимоя қила олмаган депутатлар учун яхшигина қўнғироқ бўлди. Бугун айрим депутатларимиз “оғаларимиз, қардошларимизнинг қорни оғриб қолса, қайси тилда дўхтир чақиради?” дея “инсонийлик” кўрсатиб, “тил учун курашмоқчи бўлганларни “оломон”га чиқаришяпти. Ҳолбуки, шу юртда яшайдиган ҳар бир фуқаро унинг давлат тилини ҳурмат қилиши, шу тилни лоақал дўхтирга ёки ички ишларга ўз муаммосини айта оладиган даражада билиши шарт эмасми?\nОрадан икки кун ўтиб, парламент биносидан юз метр нарида “оғаларимиз” “мана сенга” дегандек, Совет байроғини баралла кўтариб чиқди. Халқ ишониб сайлаган ноиблар бугун шундай кўнгилчалик қилиб туришар экан – Аллоҳ кўрсатмасин деб дуо қиламан – эртага улар ишлаб ўтирган муҳташам бинонинг тепасига ҳам шу қизил байроқ ҳилпирашига худди шундай муносабат билдиришармикин?\nАслида бутун халқимиз боши устида, керак бўлса, ҳар биримизнинг қалбимизда қора, қизил ёки камалакранг байроқлар эмас, бутун юртнинг орзу умидлари, мақсаду муддаоларини ифода этувчи Ватан байроғи ҳилпираши лозим.\nХуллас, Анор башорат қилган икки хил манзара бизни ҳам мулоҳазага, хавотирга чорлаши керак. Ё бир ёқадан бош чиқариб, ўзлигимизни, ўз йўлимизини, ўз қиёфамизни чуқур англаб, кўзланган манзилимизга етамиз ёки… “қора қўчқорнинг думбаси”га осилиб, ўз келажагимизни барбод қиламиз.\nPrevious АҚШ доллари бўлса, АҚШга ҳам жўнатамиз, ишга жойлаш экан-ку!\nNext Вaкцинaнинг фойдaси хaвфдaн юқори, aммо…


“Насаф” ўз сафига сербиялик ҳимоячини қўшиб олди / CHAMPIONAT.asia\n“Насаф” ўз сафига сербиялик ҳимоячини қўшиб олди\n19 янв 2018 22:43\nТеглар : Славко ЛукичНасафОЧЛ\nТуркияда йиғин ўтказаётган Қаршининг “Насаф” клуби ўз сафини яна бир легионер билан тўлдирди.\nСербиялик ҳимоячи Славко Лукич бугун “Насаф” билан шартномага имзо чекди.\nФутболчи ҳақида маълумот:\nСлавко Лукич – 1989 йил 14 мартда туғилган.\nАмплуаси- ўнг қанот ҳимоячиси\nБўйи – 182 см.\nСербия ёшлар (U-19, U-21) терма жамоаларида тўп тепган. “Насаф”га қадар “Спартак” (Трнава, Словакия) жамоасида тўп тепган.\nБу билан қаршиликлар ОЧЛ учун белгиланган легионерлар лимити (3+1) дан тўлиқ фойдаланишди. Драган Черан (Сербия), Игорь Голбан (Россия), Жаҳонгир Алиев (Тожикистон) билан бирга Славко Лукич “Насаф” шарафини ҳимоя қилади.\nҚаршилик мухлисларни бу футболчи ОЧЛ плей офф учрашувида ушбу сербиялик футболчи майдонга туша оладими, деган савол қизиқтириши табиий. Ҳа, "Насаф" ОЧЛ учун футболчиларни "заявкадан" ўтказиб бўлган. Аммо мусобақа регламентига кўра, беллашувлар бошланишига бир ҳафта қолганда жамоалар таркибига 8 тагача ўзгартириш киритиши мумкин. Бундан келиб чиқадики, "Насаф" якуний руйхатини 23 январь куни тўлиқ билиб олишимиз мумкин бўлади.


«MITUZ Open Data Challenge 2016» танловида ўқувчиларимиз иштирок этмоқда – «Умид» ИДУМИ\nShanba Noyabr 26th, 2016 Dushanba Noyabr 28th, 2016 Танловлар Фикр билдирилмаган\nТанлов жорий йилнинг 24-27-ноябр кунлари Тошкентдаги Инҳа университетида бўлиб ўтмоқда. Унда уч ўқувчимиз – Қудратов Шаҳзод, Буюков Бекзод ва Нишонов Аббос қатнашмоқда. Ўқувчилар уч кунлик қизғин фаолиятлари натижасида барча соҳаларда, шунингдек, молия, транспорт, таълим, соғлиқни сақлаш, экология ва бошқа соҳаларда фойдали бўлган ўз лойиҳаларни тақдим этадилар. Лойиҳаларни ишлаб чиқишдан ташқари, “MITUZ Open Data Challenge 2016” танлови доирасида ўқувчиларимиз маълумотлар журналистикаси бўйича мастер-класслар ҳамда дастурчилар учун очиқ маълумотлар билан ишлашга оид тренингларда қатнашадилар.\nМаълумот ўрнида: “MITUZ Open Data Challenge 2016” танлови – иловаларни очиқ маълумотлардан фойдаланган ҳолда ишлаб чиқиш бўйича ҳар йилги танлов бўлиб, унда якка ва жамоавий тарзда иштирок этиш мумкин. Ушбу танлов Ахборот технологиялари ва коммуникацияларини ривожлантириш вазирлиги, Ўзбекистон “Камолот” ёшлар ижтимоий ҳаракати, БМТТД Ўзбекистондаги вакиллиги, Uzinfocom маркази, “Электрон ҳукумат” тизимини ривожлантириш маркази ва Тошкент шаҳридаги Инҳа университети билан ҳамкорликда ташкил этилди.\n«MITUZ Open Data Challenge 2016» танлови – бу дастурчилар, дизайнерлар ва журналистлар жамоаларининг очиқ ҳукумат портал маълумотларига асосланган маҳсулотларни тез ишлаб чиқиш бўйича мусобақа. «MITUZ Open Data Challenge 2016» танловининг фарқи шундаки, гуруҳлар аниқ белгилаб берилган муддат ичида ҳаракатланишлари лозим. Икки кун муддатда мавҳум ғоялар, инфографика ва мақолалар янги веб ёки мобил хизматларнинг тажриба намуналарига ёҳуд алфа-кўринишларига айланадилар. Уч кунлик қизғин фаолият натижасида, “MITUZ Open Data Challenge 2016” танлови иштирокчилари барча соҳаларда, шунингдек, молия, транспорт, таълим, соғлиқни сақлаш, экология ва бошқа соҳаларда фойдали бўлган янги лойиҳаларни тақдим этадилар. Шундай қилиб, мобил ва веб-иловалар, инфографика, медиа-лойиҳалар, мақолалар тадбирнинг моддий маҳсули бўлади.\nkonkurs, tanlov, куонкурс, танлов\n← Қиз ва печенье\nШтрих код: Нима у? →


"Сурияга жиҳод қилишга борган толиблар орасида ўзбеклар ҳам бор" - BBC News O'zbek\n"Сурияга жиҳод қилишга борган толиблар орасида ўзбеклар ҳам бор"\nПокистон Толибони вакилининг Би-би-сига айтишича, бир гуруҳ "жиҳодчилар" Сурияга жўнатилган.\nХабарларга кўра, гуруҳ таркибида Афғонистонга 2001 йилда борган араб, ўзбек, чечен миллатига мансуб жангарилар бор.\nТолибон манбасининг билдиришича, камида 12 толиб охирги икки ой мобайнида "жиҳод эҳтиёжи"да "Сурия базаси"ни тузиш учун тайёргарлик олиб бормоқда.\nТолибоннинг Би-би-сига айтган сўзларига қараганда, жангарилар Суриядаги жангларда қатнашишга қатъий киришишган.\n"Йигитлар илгари Афғонистондаги жангларда қатнашган суриялик биродарлар билан бирга Сурияда жиҳод қилиш имкониятларини ўрганади ва жиҳод амалиётини ишлаб чиқади", деб айтган Толибон раҳбарларидан Муҳаммад Амин Би-би-си мухбирига.\nУнга кўра, жангарилар Сурияда аксариятни ташкил қилувчи сунний-мусулмонлар Башар Ассад ҳукуматининг шиалар бошлиқ озчилик томонидан эзилаётгани ва ўлдирилаётганига қарши курашни мақсад қилган.\n"Сурияда расмий равишда идора очиш режада йўқ, одамларимиз фақат Башар Ассад кучларига қарши курашади. Дастлаб асосан дала урушларида тажрибаси катта тайёрловчилар у ерда йиғилишади ва Суриядаги вазият ҳақида Покистонга ахборот жўнатишади", дейди Муҳаммад Амин.\nТолибон вакили шунингдек, "Ўнлаб покистонлик толиблар Сурия армиясига қарши курашга шай бўлиб навбатда турибди, лекин ҳозир Сурияда етарли даражада кучларимиз бор", деб айтган.\nЎтмишда Покистондаги хорижий жангарилар Марказий Осиё ва Болқон давлатларида фаолият олиб боришган.\n1990 йилларда мужоҳидларнинг жангари гуруҳи Босниядаги фуқаролик урушида қатнашгани маълум.\nШунингдек, афғон ва покистондаги жангарилар 1984-94 йилларда Тоғли Қорабоғ можаросида Озарбайжон томонида туриб жанг қилишгани айтилади.\nМазҳаблар ўртасидаги курашга мойил Толибоннинг қатор гуруҳлари Сурия аҳолисининг тўртдан уч қисмини ташкил қилувчи суннийларнинг шиа-салафитлар томонидан бошқарилишини қабул қила олмайди.\nМаълумотларга кўра, Покистондаги аксилшиа гуруҳлари шиа мусулмонларини ўзининг муаммоси деб биладиган Яқин Шарқдаги сунний давлатларнинг хайрия ташкилотларидан кўмак ҳам олиб туради.\n2014 йилда АҚШ қўшинларини Афғонистондан олиб чиқиши кутилар экан, Покистондаги толибон жангарилари имкон борича умум жиҳодий ҳаракатнинг бошқа нуқталарига кўчиб ўтишга ҳаракатни бошлаганлар.\nБундай пайтда Суриядаги вазият Башар ал-Ассад ҳукуматига қарши кучларга рағбати бўлган толибларни ўзига чорлаши шубҳасиз.\nШу билан бирга, АҚШнинг тинимсиз дрон ҳужумлари ва бунга қўшимча Покистон армияси амалиётлари хорижий жангарилар ҳолатига сезиларли зиён етказган ҳамда уларнинг жойларда қарши ҳужум қилишларини камайтирган.\nБу даъволарда қанчалар жон бор?\nЯқинда Ўзбекистон Исломий Ҳаракати Афғонистон ва Покистонда яна фаоллашгани борасида хабарлар чиққанди. Покистондан Афғонистон ҳудудига сизиб кираётган ҳаракат фаоллари икки жабҳада иш олиб боришаётгани, бир томондан ҳарбий ҳаракатлар, бошқа томондан ўз сафларига янги аъзоларни ёллаш билан шуғулланаётгани борасида айтилганди. Аммо, энди Сурияга юборилаётган жиҳодчилар орасида ҳам ўзбек жангарилар бор деган гапларда қанчалар жон бор?\nБиз Исломий Ҳаракат фаолиятини узоқ йиллардан буен кузатиб келаётган покистонлик журналист Раҳимулло Юсуфзайга боғланиб, аввалига, Покистон Толибонининг Сурия можаросига аралашаётгани ўзи ростми? деб сўрадик:\nРаҳимулло Юсуфзай: Ҳозирча бизда ҳеч қандай далил-исбот йўқ. Бу иддао Покистон Толибон Ҳаракати тарафидан қилинмоқда. Аниқроқ гапириш учун қўлимизга далиллар бўлиши керак. Толиблар Сурияда жангчилари борлиги акс этган видеоёзув тарқатишга ваъда қилишган. Бунгача Покистон Толибон Ҳаракати Сурияга жангчилар жўнатгани борасида комил ишонч билан гапира олмаймиз. Аммо, толиблар ўтмишда ҳам шунга ўхшаш катта-катта даъволар билан чиқишган. Уларнинг баъзи халқаро террорчи гуруҳлар билан алоқаси борлиги рост. Аммо, Сурия масаласида биз илк бор бу каби иддаони эшитиб турибмиз.\nБи-би-си: Айрим хабарларда Покистон Толибони Сурияга жўнатаётган "жиҳодчилар" орасида араблар, чеченлар ва ҳатто ўзбеклар борлиги ҳам айтилади. Агар Толибоннинг Сурияга куч йўллаётгани ҳақиқат бўлиб чиқса, Ўзбекистон Исломий Ҳаракати аъзолари ҳам боришлари мумкинми?\nРаҳимулло Юсуфзай: Покистон қабила ҳудудлари, шунингдек, Афғонистонда яшириниб юрган ўзбеклар бор. Уларнинг Покистон Толибон Ҳаракати ва Ал-Қоида билан алоқада экани бизга маълум. Аммо, шу пайтгача улар бошқа мамлакатларга йўл солишмаганди. Улар Покистонда жон сақлаб, Ўзбекистон ва бошқа Марказий Осиё давлатларига яқинроқ туришни исташади. Ўзбекистон Исломий Ҳаракати ҳақида билганимиз шу. Айни пайтда ўзбек жангарилари Сурия ва ё бошқа бирон бир мамлакатга бориш учун Покистон Толибонидан кўмак оладилар дея ўйламаган бўлардим. Ўзбекистон Исломий Ҳаракатининг Ал-Қоида билан алоқаси бор. Шундай экан, уларнинг бирон қаерга бориб жанг қилишларини Ал-Қоида ташкиллаштиради.\nБи-би-си: Яқинда Ўзбекистон Исломий Ҳаракати Афғонистон ва Покистонда яна фаоллашгани ҳақида хабарлар чиққанди. Умуман, улар ҳозир қанчалар фаол? Ўзбекистон Исломий Ҳаракати сафида бугун қанча жангчи бўлиши мумкин?\nРаҳимулло Юсуфзай: Афғон ҳукумати асосан Афғонистон шимолида марказий осиёликлардан баъзиларини ўлдиргани ҳақида даъволар билан чиқди. Ўзбеклар яна Афғонистонда фаоллашгани борасида хабарлар пайдо бўлишига балки шу сабаб бўлгандир. Аммо, асосан, Шимолий ва Жанубий Вазиристон ҳудудида яшаб келган ўзбеклар Афғонистонга ўтишган бўлса, демак, улар ўз мамлакатлари - Ўзбекистонга яқинроқ бўлиш илинжидалар. Улар Шимолий Афғонистоннинг Қундуз, Тахор, Балх вилоятларида эканлари айтилди. Бу вилоятлар Марказий Осиё мамлакатлари билан чегарадош. Афғонистон шимолига Марказий Осиё давлатлари, Ўзбекистондан янги ўзбек жангчилари ҳам келаётган бўлиши мумкин. Чунки, бу Покистонга келишдан кўра осонроқ. Булар ҳам ҳаммаси - эҳтимоллар. Бизда бу борада аниқ ва ишончли маълумотлар йўқ.\nБи-би-си: Покистондаги Ўзбекистон Исломий Ҳаракати аъзолари у ерда жон сақлаш ва ё фаолият қилиш учун молиявий дастакни кимдан олишади?\nРаҳимулло Юсуфзай: Яна айтишим мумкин, бу борада бизда аниқ маълумот йўқ. Аммо, Ал-Қоида барча жангари гуруҳларни дастаклаётгани борасида тахминлар ўртага чиққанди. Лекин, менинг билишимча, Ал-Қоиданинг ўзи ҳам ҳам молиявий ва ҳам ҳарбий жиҳатдан заифлашган. Буюк эҳтимол билан Покистон Толибони Ўзбекистон Исломий Ҳаракатини қўллаб-қувватлаётган бўлиши мумкин. Чунки, Покистонда уларни ҳимоя ва бошпана билан толиблар ҳам таъминлаётганди. Покистон Толибон Ҳаракати мамлакатдаги энг йирик жангари гуруҳ ҳисобланади. Уларнинг ҳам Ал-Қоида ва Афғонистон Толибони билан алоқалари мавжуд. Хуллас, толиблар қудратли, пул ва қурол-аслаҳаларга эгалар. Менинг ўйлашимча, улар ўзбекларни молиялаб, қурол-яроғ бериб турган энг катта манба бўлиши мумкин.\nБи-би-си текшируви: 'Покистон Толибонни фаол дастаклайди'\nСурия аросатда қолмоқда\n“Эркинлик энди йўқ – фақат шариат қўмиталари қолди”


21 апрель, 2021, 23:03\nТеглар:Турон | Суперлига | Япония | Фозил Мусаев\nТажрибали ярим ҳимоячининг ишончи бор.\nАҳамият берган бўлсангиз, бу йил чемпионатимизга кўплаб легионерларимиз қайтиб келишди. Айниқса, уларнинг орасида номи чиққан футболчиларимизнинг ҳам борлигини алоҳида таъкидлаш ўринли. Масалан, улардан бири Фозил Мусаев.\n32 ёшли футболчининг бунгача бир неча мавсум давомида Япониянинг “Жубило Ивата” клубида фаолият олиб борганини яхши биласиз. Кўзга кўринган ўйинчиларимиздан бири, терма жамоада ҳам тўп сурган. Қисқаси, унинг ўзига яраша статуси бор. Айниқса, Мусаев япон футболи ва ҳаётига анча кўникиб кетганди. Шу боис уни у ерда жуда яхши билишади ва ҳурмат қилишади.\nОдатда, бир неча йил хорижда тўп суриб келган футболчининг ўзимиздаги чемпионатга қайтиб, фаолиятини давом эттиришида паст-баландликлар яққол кўзга ташланади. Бу масала юзасидан Фозил Мусаевга Суперлигамиз ҳақидаги саволни ўртага ташлаганимизда жавоби шундай бўлди:\n- Ҳаммаси ўша ҳолатда. Фақат клублар профессионал йўналишга ўтган. Деярли барча жамоаларда майдоннинг ҳолати ҳам яхши тарафга ўзгарган. Қолаверса, кўп клублар ўз олдига чемпионликни мақсад қилиб қўйишган, - деди Мусаев.\nФозил тўп сураётган “Турон” клубининг ҳам мақсади жиддий эди. Мавсум аввалида ҳаттоки кучли учлик учун курашиши борасида маълумотлар чиқди. Таркибга қарасангиз, шунга яраша тажрибали ўйинчилар жамланганини кўриш мумкин. Гарчи дебютант бўлса-да, маррани катта олганди. Лекин “Турон” ўзи иштирок этган бешта ўйинда ҳали ғалаба қозона олгани йўқ. 2 та дуранг ва 3 та мағлубият қайд этилди. Тўғри, таркибда номи чиққан ва тажрибали ўйинчилар кўп. Лекин бу зўр жамоа йиғилди, дегани эмас. Бунинг учун вақт керак. Шаклланиши учун ҳам ўша вақт талаб этилади. Фозил Мусаев “Турон”нинг ғалабасиз иштироки хусусида ўз фикрини қуйидагича ифодалади.\n- Бу жамоа илк бор Суперлигада ўйнаяпти. Бу янги жамоа ва янги ўйинчилар. Албатта, вақт керак бўлади. Ҳар қандай жамоанинг шаклланишида бу жуда муҳим омилга айланади. Бундан ташқари, озгина омад бўлса, ғалаба ҳам келади. Энг асосийси, ишлашдан ҳамда меҳнат қилишдан тўхтаб қолмаслик керак. Яна қайтараман: ғалабалар албатта келади. “Турон” бош мураббийи жуда талабчан ва ғалабага чанқоқ.\nҲа, тажрибали ярим ҳимоячи жамоасининг руҳиятини кўтариш учун ҳам ғалабалар яқин эканига ишора қилмоқда. Лекин ҳар қандай клубни ҳам, футболчиларни ҳам ғалабасиз сериялар хафа қилиши турган гап. Айниқса, таркибингда Мусаев ва яна бошқа яхши савиядаги ижрочилар бўлганида ғалабасиз ҳолатда турнир жадвалида охирги ўринда юриш жуда ёқимсиз кўринади. Тўғри, кеча Ўзбекистон Кубоги доирасида “Арал Самали”ни 4:1 ҳисобида мағлуб этди. Аммо биз асосан Суперлига ҳақида сўз юритяпмиз. Аслида Фозилнинг мавсум аввалида бир қатор таклифлар орасидан “Турон”ни танлаганида кўпчилик ҳайрон қолганди. Хўш, ўтган вақт давомида футболчи бу қароридан афсусланмаяптими?\n- Йўқ, афсусланмайман. Клуб олдига юқори мақсад қўйилган, гарчи бу йил Суперлигада илк бор иштирок этаётган бўлса ҳам. Клуб президенти жамоа ва футболчилар учун ҳамма шароитларни яратиб беряпти, - деди Мусаев.\nЁдингизда бўлса, Фозил билан “Жубило Ивата”ни тарк этиб, Тошкентга қайтган пайтда ҳам суҳбатлашгандик. Ўшанда унга Японияда ўзини қониқтирадиган таклифлар бўлмаётгани ҳақида маълум қилганди. Ҳозирги пайтга келиб вазият ўзгарганми? Аниқроғи, унга яна Япония клубларидан қизиқишлар бўляптими? Шу масала бўйича қизиққанимизда футболчи шундай жавоб қайтарди:\n- Ҳали ҳеч қандай таклиф бўлмади. Чунки уларда ҳам биз қатори энди мавсум бошланди. Ҳозирги пайтда ҳамма ўз чемпионатига эътибор қаратган, - дея фикрини якулади “Турон” ярим ҳимоячиси.


Ўйин ҳақида — У ким, бу нима — QOMUS.INFO\nQOMUS.INFO > Ў ҳарфи > ЎЙИН\nЎЙИН — тарбиялаш ва ҳордиқ чиқариш воситаларидан бири. Ўйин инсониятнинг бутун тарихи мобайнида диний маросим, спорт, ҳарбий ва бошқалар машқлар, шунингдек, санъат, айниқса унинг ижро шакллари билан қўшилиб келган.\nМаълумки, инсон ўз ҳаётида ўйин, ўқиш, меҳнат, дам олиш каби машғулотлар билан банд бўлади. Инсон ҳаётининг дастлабки даврларида Ўйин асосий фаолият ҳисобланади, кейин эса у ўқиш билан баравар давом этади, ундан сўнг эса Ўйин камайиб, унинг ўрнини ўқиш ва меҳнат эгаллайди. Одамзод тарихининг дастлабки даврларида Ўйинлар ҳаётда муҳим ўрин тутган. Ўйинлар ёрдамида инсоният ўсган, улғайган, чиниққан, жисмонан бақувват бўлган, ақлан, руҳан ривожланган, маънавий камол топган.\nЎзбек халқи орасида миллий Ўйин ларнинг қуйидаги турлари кенг тарқалган: 1) табииймавсумий Ўйинлар («Ёмғир ёғалоқ»; «Оқ теракми — кўк терак», «Улоқ» ва бошқалар);\n2) ҳудудий ва турли жойларга мос Ўйинлар (мас, уйдабошқотирма ва сўз ўйинлари; ҳовлида — «Тош Ў.», «Арқон Ў.»; боғда — ёнғоқ, данак Ў. лари, «Қувлашмачоқ» ва бошқалар);\n3) турли ёш ва жинсларга хос Ўйинлар (йигитлар орасида «Подачи», «Чавандоз», «Қулоқ чўзма» ва бошқалар, Қизлар орасида «Дурра», «Чоричанбар», «Ғозғоз» ва бошқалар). Катта ёшдаги эркакларнинг кураш, улоқ, чавгон каби спорт Ў. лари бўлса, аёлларнинг кўпроқ сўз, рақс, қўшиқли Ўйинларни ўйнаш одатлари бўлган;\n4) машғулот, меҳнат фаолияти билан боғлиқ Ўйинлар, одатда, «Наврўз» кунлари ўйналган (мас, чорвачиликда «Ов ўйин», камондан отиш, «Кийик ови»; деҳқончиликда «Машоба», «Хирмонхирмон» ва бошқалар; ҳунармандчиликда «Сартарош», «Ковушим», «Каштачи» ва бошқалар);\n5) воқеабанд Ўйинлар («Подшовазир», «Уруш Ў.», «Эчкичўпон», «Бўри ва қўйлар» ва бошқалар);\n6) ҳаракатли Ўйинлар («Тепа кураш», «Қўриқчи», «Чиркаш» ва бошқалар);\n7) турли воситали Ўйин лар. Бу Ў. лар моддий воситалар (қўғирчоқ, ўйинчоқ, тош, таёқ, тўп, ёнғоқ кабилар) ёрдамида бажариладиган ва маънавий, бадиийифодали воситалар (сўз, қўшиқ, рақс, театр) ёрдамида амалга ошириладиган Ўйин лар;\n8) ҳайвонлар иштирокида ўтадиган Ўйин лар. Бу Ў. лар энг қадимий ҳисобланади («Улоқ», «От пойга», «Чавгон», «Хўроз уриштириш», «Қўчқор уриштириш», «Бедана уриштириш», «Ит уриштириш» ва бошқалар).\nЎзбек халқ Ў. лари авлодларни тарбиялашда «ҳаёт мактаби» вазифасини ўтаган. Ўйинлар ёш авлодни ақлан, руҳан ва жисмонан баркамол бўлиб етишишларида муҳим ўрин эгаллаб келган (яна қ. Болалар ўйинлари).\nАд.: Усмонхўжае в Т., Хўжаев Ф., 1001 ўйин, Т., 1990.\nPrevious PostЎЗБЕКИСГОН ШАМПАНИ АКЦИЯДОРЛИК ЖАМИЯТИ


Битта она ўнта болани парваришлай олади, лекин ўнта бола баъзан битта онани парваришлай олмайди. Онамни жаннат саййидаларидан қилгин, Аллоҳим!\nЙўқлигингда сени ҳимоя қиладиган энг яхши ҳимоячинг – ахлоқингдир.\nЧарчадим дема, ҳамма ҳам чарчаган! Яхшиман дема, ҳамма ҳам яхши. Хафаман дема, ҳаммада ҳам ташвиш бор! «Алҳамдулиллааҳ!» деб, бу ўткинчи дунёда охиратинг учун амал қилиб қол!\nИнсон шикоятдан кўра истиғфорни кўпроқ айтса эди, шикоят қилишдан аввал роҳатни топган бўлар эди.\nОдамлар сен ҳақингда ёмон сўз айтса, Ҳасан Басрийнинг айтганларини айтгин: «Марҳабо, эй ўзим қилмаган, машаққатини тортмаган, миннат ҳам, риё ҳам аралашмаган ҳасанот! Хуш келибсан!»\nИкки ҳикматни ёдлаб ол. Биринчиси: ғазабинг чўққига чиққан пайтда қарор қабул қилма. Иккинчиси: бахт-саодат чўққисида турганингда ваъда берма.\nРаҳмлиларга Раҳмон ҳам раҳм қилади! Ердагиларга раҳм қилинглар, осмондаги Зот сизларга раҳм қилади!\nМақсад битта, ниятлар турфа. Сенга қараётган одам ҳар доим ҳам сени ёқтираётган бўлавермайди.


"Қорбобо"ни ўлдирганликда гумон қилинаётганлар ушланди\nТожикистон пойтахтида Қорбобо кийимини кийиб олган йигитни ўлдирганликда гумон қилиниб уч нафар талаба ушланди, деб хабар қилди мамлакат ички ишлар вазирлиги.\nЯнги йил кечаси Парвиз Давлатбеков Қорбобо кийимини кийиб қариндошларини табриклашга борган. Қариндошлари яшайдиган кўп қаватли уйнинг йўлагида ёш йигитлардан иборат бир гуруҳ унга “Кофир”, деб ташланиб, пичоқлайди. Яраланган йигит касалхонада жон беради.\nЎлдирилган йигитнинг яқинлари қотиллик диний нафрат асосида амалга оширилган, деб ҳисобламоқда. Расмийлар бу фикрни на тасдиқлаяпти ва на инкор этаяпти.\nЯнги йил арафасида Тожикистон муфтийси арча безаш Ислом динига зид, деб баёнот берган.


Шавкат Мирзиёев Жаҳон банки вице-президентини қабул қилди - UzNews.uz\nУчрашувда Ўзбекистон билан Жаҳон банки гуруҳи ўртасидаги кўп қиррали ҳамкорликни янада мустаҳкамлаш масалалари атрофлича кўриб чиқилган.\nШавкат Мирзиёев 27 февраль куни Жаҳон банкининг Европа ва Марказий Осиё минтақаси бўйича вице-президенти Сирил Мюллер бошчилигидаги делегацияни қабул қилди.\nБанк-молия соҳасини ривожлантириш, тадбиркорлик ва иқтисодиётнинг реал секторини қўллаб-қувватлаш, давлат корхоналари ва агросаноат комплексини ислоҳ этиш, ишбилармонлик ва инвестиция муҳитини яхшилаш, инфратузилмавий лойиҳаларни амалга оширишга давлат-хусусий шериклик механизмини жорий этиш ва бошқа йўналишларда амалий ҳамкорликни кенгайтириш муҳим экани алоҳида таъкидланган.\nИқтисодий кенгаш доирасида узоқ муддатли ҳамкорлик дастурини биргаликда ишлаб чиқиш юзасидан келишувга эришилди, деб хабар бермоқда Президент матбуот хизмати.\nЖаҳон банки вице-президенти Сирил Мюллер давлатимиз раҳбарига самимий қабул ҳамда Ўзбекистонда банк лойиҳаларини амалга оширишга қаратилаётган эътибор учун миннатдорлик билдирган.\nЖаҳон банки Ўзбекистон ва бутун минтақанинг барқарор тараққиётига кўмаклашиш мақсадида мамлакатимиз билан ўзаро манфаатли шерикликни янада мустаҳкамлашга тайёрлиги таъкидланган.


Андижонда ноқонуний қурилган кўп қаватли уй тадбиркор ҳисобидан бузилади\n18 май 2022, Тошкент вақти: 23:50\nАндижон шаҳрида бузилаётган кўп қаватли уй (Қурилиш вазирлиги матбуот хизмати фотоси)\nЎзбекистоннинг Андижон шаҳрида қонунга зид равишда қурилган кўп қаватли уй бинони қураётган тадбиркор ҳисобида бузиб ташланади.\nҚурилиш вазирлиги матбуот хизмати маълумотига кўра, фуқаро Б. Усмоновга Андижон шаҳар Машраб кўчасида жойлашган 400 квадрат метр майдон берилган. Андижон шаҳар ҳокими қарори билан ажратилган бу ерда 7 қаватли уй қурилиши учун рухсат берилган. Унинг биринчи қаватида савдо ва маиший хизмат кўрсатиш объектлари, юқори қаватларида эса хонадонлар жойлашиши керак бўлган.\nТекширув чоғида тадбиркор Б. Усмонов томонидан бинонинг юқори қисмига шаҳарсозлик хужжатларисиз ноқонуний равишда яна қўшимча битта қават қўшиб, 8-қаватда қурилиш-монтаж ишлари амалга оширилаётгани аниқланган ва ушбу ҳолат бўйича ўрнатилган тартибда қурилишни тўхтатиш тўғрисида ёзма кўрсатма берилган.\n“Мазкур ҳолатнинг олдини олиш, яъни ноқонуний қурилишга йўл қўймаслик бўйича қурилиш объектида масъул буюртмачининг техник ва лойиҳа ташкилотининг муаллифлик назорати ходимлари томонидан ҳеч қандай қонуний чоралар кўрилмаган”, дейилган хабарномада.\nВазирлик қайдича, ҳозирги кунда Б. Усмонов томонидан ноқонуний амалга оширилган қурилиш-монтаж ишлари тадбиркор ҳисобидан бузиляпти, мазкур жараён Андижон вилоят қурилиш соҳасида ҳудудий назорат инспекцияси томонидан назоратга олинган.\nШу йил 10 январида Жиззах шаҳрида қурилиши тугалланмаган олти қаватли уйнинг бир қисми қулаб тушгани ҳақида Озодлик аввалроқ хабар қилган. Ҳодиса ортидан Жиззах вилоятида текширув ва кадрлар ўзгаришлари бошланиб кетган эди.